text:
Gushima Imana birakwiye kandi harimo imbaraga zidasanzwe
Gushima Imana ni igikorwa cyo kuzirikana ibyo yagukoreye, bivuye ku mutima ukabyatuza akanwa cyangwa ukabyerekanisha ibikorwa.
Imana yaradukunze,yatugiriye ubuntu kandi nanubu iracyabutugirira.Itegereje ko natwe tugaragaza ko tunyuzwe n’ubwo buntu tukabyerekana dushima, kandi itwigisha ko uko gushima kwera imbuto z’igikundiro.
Yesu urugero rwo gushima
Mu ijoro rya Pasika, Yesu hamwe n’abigishwa be babiri, bazamuka bagana Emaus.Bamutumira gusangira na we arabemerera. « Yicaye ngo asangire na bo,yenda umutsima arawushimira,arawumanyagura arawubaha, amaso yabo arahumuka baramumenya, maze aburira imbere yabo ntibongera kumubona » (Luka 24 : 30)
Ni kubwo gushima kwa Yesu kudasanzwe, imbaraga z’Imana zagaragaye nuko amaso y’aba bigishwa arahumuka
Imbere y’igituro cya Lazaro wari umaze iminsi 4 apfuye, Marita na Mariya bashiki be bihebye, bababaye, ntibyabujije Yesu gushima.
Aha yashakaga gutanga isomo ry’uko no mu mubabaro tugomba gushima.Nyuma yo gushima ni bwo yahamagaye Lazaro ati « Lazaro sohoka », nuko igitangaza gikomeye kirakoreka uwari umaze iminsi ine mu gituro yongera kuba muzima.
Itorero rya mbere ryamaraga umwanya munini bashima Imana
Ibi byatumye rirushaho kugenda ryaguka uko bukeye n’uko bwije.
“Kandi iminsi yose bakomezaga kujya mu rusengero n’umutima uhuye, n’iwabo bakamanyagura umutsima bakarya bishimye, bafite imitima itishama bahimbaza Imana, bashimwa n’abantu bose, kandi uko bukeye Umwami Imana ikabongerera abakizwa” Ibyakozwe n’Intumwa 2 :46, 47
Imana ntiyahindutse! Guhimbaza Imana no kuyishimira ni ngombwa mu Itorero ndetse n’umuntu ku giti cye.
Gushima Imana ni itegeko ry’Imana
Paulo aragira inama zifatika abakirisitu ariko arashimangira igikorwa cyo gushima agira ati « mu bibaho byose muhore mushima, kuko ari byo Imana ibashakaho muri Kristo Yesu » 1 Abatesalonike 5 :18
Intumwa Pawulo Atinda ku ihame ryo gushima Imana muri byose, mbese no mu bitugerageza, amakuba, imibabaro, n’igihe imigambi yacu tutayigezeho.
Ashaka ko buri wese abyitaho, kuko azi neza ko bitoroheye umwana w’umuntu.Nyamara gushima Imana bitesha agaciro imbaraga z’umwanzi.
Imirimo dukorera Imana ikwiye guherekezwa n’amashimwe
Paulo arashishikariza abana b’Imana kubaho ubuzima bwejejwe kandi bakabana mu rukundo, akanzura muri aya magambo ngo “kandi icyo muzakora cyose n’ibyo muzavuga mujye mubikora byose mu izina ry’Umwami Yesu, mushima Imana Data wa twese ku bw’uwo” (Abakolosayi 3:17)
Imirimo yacu yose, ubuhamya n’amasengesho bigomba guherekezwa no gushima Imana.
Ni ngombwa gusenga dushima kugira ngo amasengesho yacu agire imbaraga
Gushima ntibisimbura amasengesho ahubwo byombi biruzuzanya buri munsi.
Bituma mu kwizera dushobora kubona ibisubizo by’ibyo dushaka biturutse ku Mana.
Bana b’Imana ntitugaheranwe no kwiganyira ku bw’ibyo dukeneye, ahubwo dukurikize iyi nama ya Pawulo : « Ntimukagire icyo mwiganyira, ahubwo ibyo mukennye bimenywe n’Imana mubisabiye mubyingingiye mushima » (Abafilipi 4 :6)
Ukudashima bizanira Imana uburakari
Ubwo Yesu yamaraga gukiza ababembe 10, umwe wenyine ni we wibutse kugaruka gushima.
Nuko amubazanya uburakari ati « ntimwakize muri icumi ? abandi icyenda bari he ? » (Luka 17 :17)
Imana ishaka ko tuyishimira kuri buri mugisha wose iduhaye.Ntiyishimira abantu twagereranya n’ingayi.
«Umujinya w’Imana uhishurirwa vuba ubyukirijwe ubugome…kuko ubwo bamenye Imana batayubahirije nk’Imana habe no kuyishima, ahubwo bahinduka abibwira ibitagira umumaro » (Abaroma 1 :18-21)
Imana niturememo umutima wo kuyihimbaza no kuzirikana ibyo ihora idukorera.
Ntitwemerere umubi(satani) utwibagiza ibyiza by’Umwami wacu.Mu bibaho byose, ndetse n’amakuba twimenyereze gushimira Imana nayo izagaragaza icyubahiro cyayo ku buzima bwacu.
Imana ibahe umugisha.
Emmanuel Kanamugire


c: text/html

text:
mer.
26
sept.
2012
ISOMO RYA MBERE
Isomo ryo mu ibaruwa ya mbere Mutagatifu Pawulo Intumwa yandikiye Abanyakorinti (1 Kor 15, 35-37.42-49)
Bavandimwe, 35ubwo ntihabuze uwibaza ati “Abapfuye bazazuka bate ? Bazahingukana umubiri uteye ute ?” 36Mbega injiji ! Ese icyo ubibye ntikibanza gushanguka ngo kibyare ubuzima ! 37Kandi icyo ubibye gitandukanye n’urubuto ruzaza ; ni akabuto gasa k’ingano cyangwa k’ikindi kindi. 42Ni na ko bimeze mu kuzuka kw’abapfuye : umubiri ujyira mu gitaka gushanguka, ukazukira mu budashanguka ; 43ushyirwa mu gitaka ari nta kamaro, ukazukana ikuzo ; ushyirwa mu gitaka ari nta ntege, ukazukana ibakwe ; 44Hahambwa umubiri usanzwe wa muntu, hakazuka umubiri wahinduwe na Roho. Ubwo koko habaho imibiri ya kamere gusa, hashobora no kubaho n’imibiri yahinduwe na Roho.
45Ni na ko byanditswe ngo : Muntu wa mbere Adamu yagabiwe ubuzima bw’umubiri, ariko Adamu wa kabiri ugizwe na Roho, atanga ubuzima. 46Cyakora habanza ubuzima bw’umubiri, hagakurikiraho ubuzima bwa Roho. 47Muntu wa mbere wavuye mu gitaka ni umunyagitaka ; Muntu wa kabiri we aturuka mu ijuru. 48Uko umunyagitaka yabaye ni na ko abanyagitaka bameze ; uko uwaturutse mu ijuru ameze ni na ko abagenewe ijuru bazaba. 49Nk’uko twabayeho mu misusire ya Muntu w’umunyagitaka, ni na ko kandi tuzagira imisusire y’Uwaturutse mu ijuru.
ZABURI (Zab 56 (55), 4.5b.10, 11a.12, 13-14a)
Inyik/ Nzagenda imbere y’Imana, ku isi y’abazima.
Igihe mfite ubwoba ni wowe niringira,
niringira Imana maze simbe nagira ubwoba.
Abanzi banjye bazakubana bahunga, umunsi nagutabaje ;
ndabizi Imana iri kumwe nanjye !
Niringira Imana ari na ko ndata ijambo ryayo,
niringira Imana maze simbe nagira ubwoba ;
ubwo se abantu bashobora kuntwara iki ?
Mana yanjye, nkomeye ku masezerano nakugiriye,
nzagutura ibitambo by’ibisingizo,
kuko amagara yanjye wayakijije urupfu.
None se ibirenge byanjye ntiwabirinze gutsikira ?
IBANGONDIRIMBO RIBANZIRIZA IVANJILI
Alleluya Alleluya.
Ijambo ry’Imana ryabibwe mu mitima yacu :
hahirwa uryakira rikera imbuto nyinshi.
Alleluya.
IVANJILI
+ Luka (Lk 8, 4-15)
Muri icyo gihe, 4abantu benshi bamaze guterana baturutse mu migi yose bamusanga, Yezu ababwiza uyu mugani ati 5“Umubibyi yavuye iwe ajya kubiba imbuto ye. Igihe abiba imbuto zimwe zigwa iruhande rw’inzira ; barazikandagira, n’inyoni zo mu kirere zirazirya zose. 6Izindi zigwa mu mabuye ; zimaze kumera ziruma kuko zabuze amazi. 7N’izindi zigwa mu mahwa ; amahwa arakura arazipfukirana. 8Izindi zigwa mu butaka bwiza ; ziramera zera imbuto karijana.” Amaze kuvuga atyo atera hejuru ati “Ufite amatwi yo kumva niyumve !”
9Abigishwa be bamubaza icyo uwo mugani ushaka kuvuga. 10Arabasubiza ati “Mwebweho mwahawe kumenya amabanga y’Ingoma y’Imana ; naho abandi bakabwirwa mu migani ‘kugira ngo barebe boye kubona, bumve boye gusobanukirwa.’ 11Dore rero icyo uwo mugani uvuga : imbuto ibibwa ni ijambo ry’Imana. 12Abameze nk’imbuto zaguye iruhande rw’inzira ni abumva iryo jambo, hanyuma Sekibi akaza akarikura mu mutima wabo, agira ngo batemera bagakira. 13Abameze nk’imbuto zaguye mu mabuye, ni abumva iryo jambo bakaryakirana ibyishimo, nyamara ntiribacengeremo ngo ribashingemo imizi. Ni abemera by’akanya gato ; ibishuko byaza bagahita bacika intege. 14Abameze nk’imbuto zaguye mu mahwa ni abumva ijambo, ariko imihihibikano n’ubukungu n’amaraha y’isi bikabapfukirana, bikababuza kwera imbuto. 15Abameze nk’imbuto zaguye mu butaka bwiza ni abumva ijambo, bakaryakirana umutima ukeye kandi mwiza, maze bakera imbuto nziza babikesha ubudacogora bwabo.”

robotstxt: allowed

filter: keep


text:
Umukristo n’ubuntu/ Bishop Masengo
Ubuntu bw’Imana bubane namwe mwese. Abaheburayo 13:25
Nafashe umwanya ntekereza cyane ku ijambo ‘’Ubuntu’’, ubusobanuro ndetse n’agaciro kabwo mu mibereho y’umukristo. Naje gusanga harimo inyigisho ikomeye.
Ubuntu bwakwinjiza umuntu mu ijuru cyangwa bukamurimbuza!
Hari amagambo nize ku bijyanye n’ubuntu yanteye kuvuga iby, amwe ni aya akurikira:
1. Twakijijwe n’ubuntu kubwo kwizera (Abefeso 2:5-8). Agakiza tutashoboraga guca dutanze ikiguzi katugezeho ku buntu nk’impano ( Abaroma 6:23b, Tito 3:3-7)
2. N’ubwo agakiza tukabonera ubuntu, ubwo buntu bw’Imana budusaba gukiranuka. Abantu benshi batekereza ko kuba agakiza ari ubuntu biduha uburenganzira bwo kwitwara uko twiboneye cyangwa twishakiye. Nyamara siko Bibiliya ivuga. MMu rwandiko rwa Tito 2:11-14 havuga ko ubuntu butwigisha kureka kutubaha Imana n’irari ry’iby’isi, bukatwigisha gukiranuka, kwirinda,….
3. Gukiranuka bidusaba ubuntu bw’Imana. Nta muntu ushobora gukiranuka atagiriwe ubuntu n’Imana. Abagerageje gukurikiza amategeko barananiwe (Abaroma 3:10, 23). Abigisha gukiranukira Imana binyuze mu mategeko bimeze nk’abajya ku kwezi burira urwego. Imana niyo idutera gukora ibyo yishimira (Aavafilipi 2:13) kandi Yesu niwe udushoboza kuyasohoza (Abafilipi 4:13).
4. Igipimo cy’ubukure mu gakiza kireberwa ku myumvire umuntu afite ku buntu n’uburyo ayishyira mu bikorwa. Niyo mpamvu Petero aduhugura gukurira mu buntu bw’Imana ( 2 Petero 3:18) kandi ijambo ry’Imana niryo ridukuza mu buntu (Ibyakozwe n’intumwa 20:32)
5. Umuntu ashobora gupfusha ubusa ubuntu yagiriwe ( 2Abakorinto 6:1) mu gihe nyuma yo kumenya ubuntu akoze icyaha nkana (Abaheburayo 10:26-31)
Nyuma y’aya masomo nasanze Agakiza gatangirira mu buntu kakarangirira mu buntu. Niho bamwe bagashoboreye ni naho abandi byabashobereye ( bayabacangiye). None urabazwa ngo mbese uri mu bahe? Ubuntu bw’Imana bubane nawe , Amen.


text:
Nyuma y’imyaka ine ivutse Korali Abanyamugisha ya UCC Gikondo imaze gukora Album Vol1 y’amajwi
Nyuma y’imyaka ine batangiye umurimo w’Imana wo kuririmba, Chorale Abanyamugisha ikorera umurimo w’Imana mu itorero United Christian Church (UCC) Gikondo iteye intambwe yo gukora umuzingo (Album) w’indirimbo icumi z’amajwi Vol1 bise “URASUBIZA”.
Tariki ya 01 kamena 2012 nibwo iryari iyerekwa byabaye impamo, Korali Abanyamugisha itangira umurimo w’Imana ubwo, mu nzira itari iboroheye basabwaga kwishakamo ubushobozi bwo kubaka Korali gushaka uzajya abahimbira indirimbo akanabigisha kuririmba, tutibagiwe ko basabwaga ubushobozi bwo kwigurira ibyuma by’umuziki, ari nako bahuza imbaraga n’abanyetorero ngo bubake urusengero rwabo dore ko bari bamaze gusa imyaka igera kuri itatu batangije UCC ishami rya Gikondo, ariko nyuma y’ibyo barishimira iyi ntambwe bateye.
Mu kiganiro agakiza.org twagiranye n’ubuyobozi bwa Korali ABANYAMUGISHA, bwadutangarije ko ibyo bagezeho byose batakwirata imbaraga zabo kuko bo ntacyo bakwishoboza, ahubwo ko mbere ya byose bashima Imana yabashoboje, banashimira ubuyobozi bw’itorero UCC budasiba kubaba hafi. Bwana Andre HAKIZIMANA umuyobozi wa Kirali kandi akomeza avuga ko iyerekwa bafite kuri ubu ari uko bazabona umurimo w’Imana waguka, ibi ngo ku ruhande rwabo bakaba babisengera ariko banakora uko bashoboye ngo indirimbo zabo zikorwe neza ndetse zizabashe kugera kuri benshi bifashishije internet n’ibindi bitangazamakuru.
Mu bujyanama bwagiye buyifasha gutera imbere Bwana Emmanuel NDEREYIMANA umujyanama muri iyi Korali yunze mu ry’umuyobozi wa Korali, avuga ko abashumba b’itorero UCC badasiba kubagira inama, akomeza avuga ko kandi barushaho kugisha inama bagenzi babo bo mu yandi ma Chorale babatanze gutangira uyu murimo kuko asanga iyo wegereye uwagutanze gutera imbere nawe bigufasha kwirinda ama
Twabibutsa ko Korali ABANYAMUGISHA Kuri ubu igizwe n’abaririmbyi 45 bakaba bateganya kuzamurika amashusho y’iyi Album yabo URASUBIZA mu ntangiriro z’umwaka utaha wa 2017.
Abashumba b’Itorero UCC Apotre Rwandamura Charles n’umufasha we Bishop Margret Rwandamura /Photo net


text:
Mbese wibuka ko Kujya mu ijuru ari ugusiganwa?
‘Kandi iyo umuntu ashatse kurushanwa mu bikino ntahabwa ikamba, keretse arushanijwe nk’uko bitegetswe’ ( 3Timoteyo2:5)
Narwanye intambara nziza, narangije urugendo, narinze ibyo kwizera. Ibisigaye mbikiwe ikamba ryo gukiranuka, iryo umwami wacu, umucamanza utabera azampa kuri urya munsi, nyamara si jye jyenyine, ahubwo ni abakunze kuzaboneka kwe bose. (2 Timoteyo 4:7-8)
Paulo yandikira Abagalatiya yagize ati ‘’ mbese ko mwagendaga neza, ni nde wababujije kumvira ukuri? (Abagalatiya5:7)
Ndashaka gusangira nawe aya magambo yanditswe haruguru, ariko ngambiriye ko dufatanya gukomeza gukora ibyo Imana iduhamagarira gukora kuko izaduhemba. Ndashaka kandi kugushishikariza kudacogora na hato ahubwo ugaharanira kurwana intambara nziza no kurinda ibyo kwizera nk’uko Paul yabyandikiye Timoteyo ndetse akanacyaha Abagalatiya kuko baretse gukora neza, mbega ukarushanwa nk’uko bitegetswe.
Ibi kandi n’ubwo ndi bwibande cyane k’ubuzima bwa gikristo ariko ndabihera cyane mu buzima busanzwe bw’ibyo tubamo buri munsi. Aha bishatse kuvuga ko nkubwira ngo niba waragerageje kwiga bikanga ongera uhaguruke ubikore utareba inyuma, niba warashoye amafaranga yose mu bintu runaka ariko birahomba ucika intege ndakubwira ngo haguruka kandi wirinde kureba inyuma, birashoboka ko abo wari wiringiyemo ubufasha bakagutenguha, haguruka wongere kandi ntiwibuke aho watsindiwe gusa ahubwo urebe imbere wiringire Imana gusa.
Iyo urebye ubuzima ni nk’inzira cyangwa se urugendo isa nigoye gusobanura kuburyo ntawakubwira ngo jye byangeze gutya, nta n’umuhanga watanga amakuru y’uko byose bigenda kuko ushobora kubona nawe bitamugendekeye uko yabitekerezaga. Muri ibi byose icyo nkubwira n’uko niba urugendo rwawe wumvaga warurambika rwaba urw’ubuzima busanzwe rwaba urw’ubukristo ndakwinginze byuka ushishikare kandi ntusubire inyuma kuko turarushanwa kugira ngo tuzabone ikamba. Iki cyemezo cyo kutareba inyuma ni icyemezo ubundi gifatwa n’abo birangira biswe intwari nka Paul.
Paul yongeye kwandika agira ati ‘’Bene data, sinibwira yuko maze kugifata, ariko kimwe cyo nibagirwa ibiri inyuma, ngasingira ibiri imbere.( Abafilipi3:13) Aya magambo kandi aribanda ku buzima bw’umukristo aho Paulo ashishikariza kureba imbere gusa, ndetse arasa nuri mu irushanwa ariko kandi arigaragaza nk’ufite ibyiringiro byo kugera kucyo aharanira. Paul arabibwira benese, bwa mbere yabanje kubaza Abagalatiya (3:7) icyabateye kureka ineza yabo bagacogora, aha naho aributsa Abafilipi iby’urugendo no kumenya icyo ashaka kugeraho, muri byose arashimangira kureba imbere.
Umaze gukurikira ubu butumwa, ushobora kuba wumvaga itabaza ryawe rigiye kuzima cyagwa ryaranazimye, hari igihe rizimywa n’ibyo uriho ubona, gutenguhwa na bene so ongera uhaguruke ugire umwete kandi nturebe inyuma. Ushobora no kuba wari ugeze kure usubirayo garuka ujye imbere usingire ibiri imbere kandi urushanwe nk’uko bikwiye uzabona ikambass. Amen
Imana ibahe umugisha.


text:
Muri ubu buryo bushya, umukozi ahabwa konti akaba ari yo yinjizamo ibyo ahize n’igihe bizashyirirwa mu bikorwa, icyo akoze ku muhigo runaka akongera kwinjira muri ya konti akabigaragaza, ku buryo abamukurikirana bibafasha kureba aho agejeje batiriwe bamugeraho ahubwo bakoresheje ikoranabuhanga.
Niyihaba Thomas, Umunyambanga Nshingwabikorwa w’Umurenge wa Murambi, avuga ko ubu buryo buzatuma umuntu yihozaho ijisho aho kurihozwaho n’abamuyobora ndetse bikarinda n’amarangamutima y’abakoresha mu gutanga amanota.
Agira ati ˝Kuba aho umuntu yicaye hose areba ibyo wakoze, bizakuraho amarangamutima ndetse bizavanaho kutavuga rumwe hagati y’abakoresha n’abakozi aho wasangaga umukozi avuga ati ‘iki naragikoze’ umukoresha na we ati ‘ntacyo wakoze’, ariko buri wese azaba areba icyakozwe.˝
IMbabazi Jimy, ushinzwe Imibereho Myiza n’iterambere mu Kagari ka Nyarugenge, Umurenge wa Rubengera, we ati ˝Bizatanga umusaruro kurushaho, umuntu azajya ava kuri terrain ahite agaragaza icyo yakoze, byonyine hari n’igihe wasangaga n’impapuro wahigiyeho zatakaye.˝
Umuyobozi w’Akarere ka Karongi, Ndayisaba Francois, we avuga ko bizanarinda icyo yise baringa.
Ati ˝Ubu buryo buratuma buri wese yinjira mu gikorwa agomba gukora kuko iyi sisiteme ubwayo iramuhwitura, agomba kugira ibyo agomba gukora mu kwezi, mu gihembwe, ku buryo nanebwa sisiteme ubwayo izaba yerekana ngo ntiyakoze iki, mbese bizaturinda icyo nakwita baringa.˝
Nubwo havugwa ibyiza byinshi by’ubu buryo bushya ariko, ngo hari imbagamizi ya interineti ikiri nke cyane mu bice bimwe na bimwe by’icyaro, ishobora kubangamira ishyirwa mu bikorwa ryabwo.


text:
Iki gitaramo cyatangiye ahagana saa kumi n’ebyiri z’umugoroba kigeza saa tatu n’igice, muri Hoteli Galileo iherereye mu Mujyi wa Huye, aho abari bacyitabiriye bagera kuri 250 batashye bagaragaza ko banyuzwe n’umuziki wa classique wacuranzwe.
Kolari Ijuru ya Kathedrale Gatolika ya Butare yaririmbye indirimbo 24 mu byiciro bitatu, aho buri kimwe cyari kigizwe n’indirimbo umunani zirimo iz’abahanzi bazwi cyane nka Mozart, Boney M, Bethooven, Tony Britten mu ndirimbo ya UEFA Champions Leagues yahimbye n’abandi.
Ubwo basozaga icyiciro cya mbere, abitabiriye igitaramo baje kwishima kurushaho ubwo bararimbirwaga na kolari y’abana bato bari munsi y’imyaka icumi maze batangazwa n’ubuhanga baririmbana indirimbo mu ndimi z’amahanga nk’Icyongereza, Ikidage n’izindi.
Ibi byagaragajwe n’uko abari mu gitaramo bahagurutse batangira gukoma amashyi bagaragaza ibyishimo, noneho biba akarusho ubwo umwe muri abo bana witwa Muhirwa Rene Kheira w’imyaka umunani y’amavuko yaririmbaga indirimbo yitwa ‘Feliz Navidad’ (bisobanuye ngo Noheri Nziza) iri mu rurumi rw’Icyesipanyole, ikaba yarahimbwe na José Feliciano uvuka muri Puerto Rico mu mwaka wa 1970.
Ubuhanga uyu mwana yaririmbanye iyi ndirimbo, bwatumye abatari bake bananirwa kwifata bagaragaza ibyishimo bidasanzwe, ku buryo hari bamwe bazenze amarira mu maso kubera ibyishimo n’umunezero.
Nyuma yaho Kolari Ijuru yagarutse iririmba igice cya Kabiri cy’indirimbo, igeze ku musozo, yakira undi mwana witwa Neza Bihire Yvon, w’imyaka itanu y’amavuko waririmbye wenyine indirimbo yitwa “The Trumpet shall Sound”[bisobanuye ngo Impanda izavuga] ikaba yarahimbwe na F. Haendel ukomoka mu Budage.
Iki gitaramo cyitabiriwe n’abayobozi batandukanye barimo ab’inzego bwite za Leta, abayobora Kiliziya Gatolika n’abandi banyacyubahiro basanzwe bakunda indirimbo za Korali ijuru.
Mu ijambo rye Musenyeri Gahizi Jean Marie Vianney, Umuyobozi mukuru wa Kaminuza Gatolika mu Rwanda, yagarutse ku burere bw’abana, ashima uburyo Kolari Ijuru yita ku gutoza abana umuco mwiza wo kuririmbira Imana, asaba ko ababyeyi bose bakora batyo.
Musenyeri Gahizi ati “Mfite inzozi zo kubona kolari y’abana, bakura kuririmbira Imana barabigize umwuga, birashimishije kuba Kolari Ijuru yarashyizeho n’uburyo bwo gutoza abana […] aba bamalayika baturirimbira kuri buriya buryo bakatubyinira, mu minsi iza ni bo bazaba bafite umutima, ariko muzane n’abandi tugire naho tugira kolari y’abana iririmba Misa.”
Ababyeyi batahanye ingamba zikomeye
Nyuma yo kwibonera uburyo abana baririmbana ubuhanga mu gitaramo, bamwe mu babyeyi by’umwihariko abari muri Kolari Ijuru babwuiye IGIHE ko batahanye umwanzuro ko bagiye kuzana abana babo bagatangira kwigishwa kuririmba.
Umuyobozi wa Kolari Ijuru, Potien Bizimana yagize ati “Iki kintu ni cyiza na Musenyeri yakivuzeho, abana turabafite kuko abantu 40 bagize Kolari Ijuru bose bafite abana [...] kuko twabonye ko abana bashimisha abantu, mu gitaramo cy’ubutaha turateganya ko tuzaba dufite Kolari y’abana ifatika igizwe n’abana nka 30”.
Ababyeyi bari bitabiriye icyo gitaramo baganiriye na IGIHE bavuze ko bashingiye ku burere n’ikinyabupfura biranga abana bato baririmba muri Kolari ijuru, nabo bifuza kuzajyanayo abana babo.
Egide Kayitare ati “Njyewe nishimye cyane ndavuga nti ‘ugize Imana muri Kolari Ijuru ni ahantu warerera’, kuko nabonye ari ahantu umwana akurira afite ikinyabupfura kandi akunda Imana, kuko ni uburyo bwiza bwo gutegura urubyiruko ruzira ingeso mbi, ahubwo ruharanira ibyiza gusa no kubaka igihugu ndetse no kugiteza imbere”.
Korali Ijuru ya Kathedrale ya Butare, imaze imyaka igera kuri 28 ivutse kuko yaririmbye bwa mbere mu misa yabaye kuri Pasika mu mwaka wa 1988. Kuri ubu ifite abanyamuryango bahoraho bagera kuri 80.
Iki gitaramo cyabaye kuwa mbere wa Noheri, ikaba yaragiteguye mu rwego rwo gufasha abanye-Huye guhama muri Noheri no gusoza neza umwaka wa 2016 binjira muri 2017.


text:
Kuri uyu wa 22 Ukuboza 2016 ni bwo ku kigo cy’urubyiruko cya Kimisagara habereye igikorwa cyo kugaragaza no guteza imbere impano zitandukanye ziri mu byiruko binyuze muri Yolo Street Xpression ’16 bataramirwa n’ibyamamare Rider man n’itsinda rya Charley na Niana.
Mbere yo kumurika Album ye nshya Rider man umuraperi ukunzwe yagaragarijwe ibyishimo bidasanzwe bigaragaza ko igitaramo afite kuri iki cyumweru taliki 25 Ukuboza 2016 kuri Petit Stade kizitabirwa bidasanzwe.
Byari ibyishimo n’umunezero gusa
Charley na Nina bakomeje kugaragaza ko bakunzwe ndetse bashoboye


text:
Byinshi utari uzi ku muririmbyi, umwanditsi akaba na Nyiri umuzingo w’indirimbo “Akira Iyi Ndirimbo Ngutuye Yesu”, Bwana Corneille Karekezi
Ubwo yabazwaga uko yatangiye kwandika, kuririmba no gusohora indirimbo zamamaza ubutumwa bwiza bw’Imana, Corneille Karekezi (CK) yihutiye gusubiza ko “kuva na kera yari asanzwe ahimba indirimbo ndetse aririmba mu nsengero ndetse n’amakoraniro y’abizera”. Kuri we, ngo ikidasanzwe kiriho ni ugutunganya no gusohora indirimbo ze kuri CD ngo zigere ku bantu benshi ndetse n’igitaramo cyagutse yitegura gukora muri Kanama 2015.
CK ni muntu ki?
Mu buzima busanzwe, CK akorera I Lagos muri Nigeria. Yabaye Umuyobozi Mukuru wa SONARWA, sosiyete ya mbere y’ubwishingizi mu Rwanda mbere ya 2009, kuko muri uwo mwaka yahise ava mu Rwanda agiye kuyobora African Reinsurance Corporation (Africa Re), imwe mu masosiyete y’ubwishingizi akomeye muri Afurika no mu Burengerazuba bw’isi, ifite icyicaro Lagos muri Nigeria.
Bimwe mu byo iyi sosiyete yagezeho mu mwaka wa 2014 harimo kwinjiza miliyoni 718 z’amadorali y’Amerika (miliyari 524 z’amafaranga y’u Rwanda), inyungu ya miliyoni 118 z’amadorali y’Amerika (miliyari 86 z’amafaranga y’u Rwanda) ndetse n’umutungo wose wa miliyari 1,403 z’amadorali y’Amerika (tiriyari 1.024 z’amafaranga y’u Rwanda).
Iyi sosiyete ifite ibiro by’ubucuruzi henshi ku mugabane w’Afurika ndetse ikanakorera ku masoko yo muri Asia y’Uburengerazuba bw’Amajyepfo ndetse na Brezil.
N’ubwo ari Umuyobozi Mukuru wa sosiyete mpuzamahanga ikomeye, kuri ubu iri ku mwanya wa 40 mu rwego rw’isi mu zikora ibijyanye n’ubwishingizi, bikaba bimuha inshingano nyinshi, CK yemeza ko abasha kubona umwanya wo kwandika no gukora indirimbo muri studio. CK avuga ko abaye yari afite ubushobozi bwo guhitamo akazi azakora, yari guhitamo kuba umuririmbyi w’indirimbo zihimbaza Imana by’umwihariko.
Mu kugaragaza urukundo akunda indirimbo zihimbaza Imana, CK yibuka ko mu myaka ya za 90, ubwo yari atuye ku Kicukiro, yajyaga abyuka mu gitondo cya kare akaririmba indirimbo zihimbaza Imana, hanyuma zikaza kwirirwa zisubirwamo na gasuku yabaga mu rugo, ibintu byashimishaga kandi bigatangaza cyane abo mu muryango we.
Ashimangira amahitamo ye yo kuririmba avuga ko uwo “murimo ari uw’igikundiro gihambaye, kuko ni wo Abakerubi n’Abaserafi bashinzwe gukora mu ijuru kandi ni wo tuzakora wonyine imyaka ibihumbi nitugera mu ijuru”.
Ubwo CK yizeraga Yesu Kristo nk’Umwami n’Umukiza we mu mwaka w’1984, yifuzaga kumenya indirimbo zose za gikristo ndetse yajyaga yandika ikayi yose akayuzuza indirimbo zikunzwe akoresheje intoki.
Yifashishije mudasobwa, we n’inshuti ze basohoye igitabo cya mbere cy’indirimbo z’itorero rye, kugirango bifashe abantu benshi, batabashaga kwandika n’intoki indirimbo zo mu itorero.
Ikintu yakundaga gukora cyagaragazaga urukundo akunda indirimbo zihimbaza Imana by’ukuri, ni uburyo yakundaga guhimbaza no gushima Imana abinyujije mu kuririmba indirimbo zikunzwe imbere y’abizera uko yabashaga guhabwa umwanya. Ibi yabikoze igihe kirekire aba i Burundi, mu Rwanda, Kenya no mu Bubiligi.
Urukundo rw’indirimbo zihimbaza Imana rwa CK rwarabije indabo ubwo yandikaga indirimbo ye bwite “Ijambo Ryawe” mu mwaka wa 2008, ikaba iri ku muzingo “Akira Iyi Ndirimbo Ngutuye Yesu”, izajya ahagaragara muri Kanama 2015.
CK avuga ko inganzo ye iza cyane cyane mu museke, ari na byo aririmba mu ndirimbo ye ‘Umuseke Utambitse’, (‘At the crack of the dawn’ mu Cyongereza), naho ahantu hakunda gutuma inganzo ye iza ityaye ngo ni mu ndege, mu kirere, “wenda kubera ko iba iri hafi y’aho abantu bizera ko ijuru riri!”.
Inganzo imuzaho mu buryo bwinshi. Urugero, imwe mu ndirimbo ze “Tebuka Yesu Tebuka” ishingiye kuri Zaburi 143, yayihawe 1:43 zo mu museke (saa saa saba na mirongo ine n’itatu z’ijoro), iza nk’igisubizo cy’igitero cya Satani ku bugingo bwe, umwuka n’umutima.
Izindi ndirimbo zivuga ku ngingo zitandukanye z’ubuzima bwa gikristo nk’ubwenge bw’Imana (Yesu Kristo Niwe Bwenge), umugambi wo gucungura abantu (Akira Iyi Ndirimbo Ngutuye Yesu), ubukristo bw’ukuri (Ninde Wabwira Bene Data), intsinzi y’umukristo imbere y’ikigeragezo (Urukundo Rwawe Ni Rwiza, Hari Imisozi Iruhije), icyizere cyo kubona igihugu cy’isezerano (Hari Igihugu Cyiza), amazina ya Yesu Kristo (Reka Tuvuge Yesu), gutangariza abantu ko Yesu ari umucyo w’isi (Yesu Ni Umucyo w’Isi), n’ibindi.
Uyu muzingo ugizwe n’indirimbo ziryoshye 12 (n’indi imwe yasubiwemo) zikozwe mu mu njyana zitandukanye, kuva kuri reggae, afro, country ndetse na modern jazz.
Witegereje neza, ubasha kubona ko izi ndirimbo zose zihuriye ku nsanganyamatsiko: “Yesu Kristo”. CK yemeza ko Yesu akwiriye guhabwa umwanya wa mbere mu gihe Abakristo baramya cyangwa bahimbaza kuko ari we “Jambo ry’Imana” n’ “Umwana w’Imana”, nk’uko ijambo ry’Imana ribigaragaza muri 1 Yohana 5:20 handitse ngo: “Kandi tuzi yuko Umwana w’Imana yaje akaduha ubwenge ngo tumenye Iy’ukuri kandi turi mu Y’ukuri, kuko turi mu Mwana wayo Yesu Kristo. Iyo ni yo Mana y’Ukuri n’ubugingo buhoraho”, muri Yesaya 9:6-7 “Nuko umwana yatuvukiye duhawe umwana w’umuhungu, ubutware buzaba ku bitugu bye. Azitwa Igitangaza, umujyanama, Imana ikomeye, Data wa twese Uhoraho, Umwami w’amahoro”, ndetse no mu Bakorosayi 2:9 “Nyamara muri we ni ho hari kuuzura k’Ubumana kose mu buryo bw’umubiri”.
Iyo uganira na CK, utungarwa n’uburyo aha agaciro kandi akubaha cyane Ijambo ry’Imana riri muri Bibiliya. Yishimira cyane kuba yaragenzuye buri jambo rigize indirimbo ze akarihuza n’umurongo wo muri Bibiliya, haba mu nyandiko ndetse n’ubuhanuzi, akaba yemeza ko ibyo azaniye abantu bihuye neza na Bibiliya.
Ku rundi ruhande, indirimbo “Bana b’Imana Mumenye” ishimangira bikomeye ubudahangarwa bw’ijambo ry’Imana mu buryo bunyuranye cyane n’uburyo abantu barisobanura, imibereho igezweho y’abantu muri iyi minsi cyangwa urunyuranyurane rw’amadini.
Corneille Karekezi, avuga ko icyo agamije ashyikiriza abantu uyu muzingo w’indirimbo ari ugushyira mu bikorwa itegeko riri muri Bibiliya mu gitabo cy’Abakorosayi 3:16 handitse ngo “Ijambo rya Kristo ribe muri mwe rigwiriye rifite ubwenge bwose, mwigishanye, muhugurane muri Zaburi n’indirimbo n’ibihimbano by’umwuka, muririmbirana Imana ishimwe mu mitima yanyu”, mu Befeso 5:19 “Mubwirane Zaburi n’indirimbo n’ibihambano by’umwuka, muririmba mucurangira Umwami wacu mu mitima yanyu” ndetse no mu Baheburayo 13:15 “Nuko tujye dutambira Imana iteka igitambo cy’ishimwe tubiheshejwe na Yesu, ari cyo mbuto z’iminwa ihimbaza izina ryayo”.


text:
Ingagi
Ingagi (izina ry’ubumenyi mu kilatini Gorilla)
Kwiga iby’inguge ni ugusesengura ubuzima bw’inguge. Iri ni ishami ry’ibinyabuzima rikaba rifitanye isano rya bugufi n’ibijyanye no kwiga imiterere y’ikiremwa-muntu. Ubu ni ubumenyi bw’inguge ku muntu w’iki gihe (genus Homo) cyane cyane umuntu wo mu gihe tugezemo (Homo sapiens). Ubwo bumenyi bubumbira hamwe kwiga ibisamuntu, birimo abakurambere ba muntu hamwe n’ubundi bwoko bw’inguge zo muri Afurika. Ubumenyi bwo kwiga inguge bugezweho ni ubuhanga buhambaye. Ubwo bumenyi buhera ku kwiga imiterere y’abakurambere b’inguge hamwe, aho zikunze kwibera, ibijyanye n’imitekerereze yazo n’imivugire yazo. Ibi byafashije cyane mu kurushaho ku kumenya ibanze ry’imyifatire y’umuntu n’ibijyanye n’iyo myifatire ku bakurambere ba muntu.[1]
Amoko menshi y’ inguge hari byinshi ahuriyeho n’ abantu ariko ingagi zo ni akarusho! Ibirenge n’intoki byazo biteye nk’iby'abantu kurusha ubundi bwoko bwose bw’inguge ; ingagi zimara igihe kinini ku butaka kurusha izindi nguge zose, niyo mpamvu ibirenge byazo bishobora kugenda nta kibazo. Ibi ubibonera cyane ku ngagi zo mu birunga.[2]
Contents
Abaturage[edit | edit source]
Umubare munini w’izo ngagi uba mu gace k’Afurika yo hagati mu karere k’ibirunga byo mu Rwanda, Repubulika iharanira demokarasi ya Kongo na Uganda. Abayobozi b’ibi bihugu bafatanije n’imiryango iharanira gusigasira urusobe rw’ibinyabuzima bakaba barakoze ibarura ryasanze muri 2011 hazaba hari ingagi zigera kuri 480 mu gihe muri 2003 zanganaga na 380. Iyi mibare ikaba ituma ku isi yose ubu habarirwa ingagi zigera kuri 786. Uyu mubare nk’uko ubuyobozi bw’i’bihugu bibamo ingagi bubivuga ukaba wariyongereye bitewe n’ingamba zafashwe zo kurwanya abahiga inyamaswa. Ibi bikiyongera no ku kurwanya itwika ry’amashyamba.[3]
Amoko[edit | edit source]
- Ingagi zo mu birunga cyangwa Ingagi zo mu misozi (Gorilla beringei): Zigera kuri cumi n’ebyiri ndetse n’izindi nyamaswa, izo ngagi n’inyamaswa zari mu ishyamba ry’ibirunga zahunze umuriro wari umaze igihe uri gukongeza inkengero z’ishyamba z’ibirunga ku ruhande rw’u Rwanda ndetse na Uganda, izo ngagi rero ngo zahisemo kugana ku ruhande rwa Repubulika Iharanira Demokarasi ya Kongo kuko ariho zari zizeye umutekano kuko ho nta muriro wahageraga.
- Ingagi zo mu burengerazuba (Gorilla gorilla)
Notes[edit | edit source]
- ↑ Kubungabunga ingagi
- ↑ Ingagi zo mu Birunga: inyamaswa zifite byinshi zihuriyeho n\'abantu
- ↑ http://www.intege.com/ingagi.html


text:
2 timoteyo 1
1.Pawulo wagizwe intumwa ya Kristo Yesu nkuko Imana yabishatse, kandi nkuko isezerano ryubugingo bubonerwa muri Kristo Yesu riri, 2.ndakwandikiye Timoteyo, umwana wanjye nkunda. Ubuntu nimbabazi namahoro bibe kuri wowe, biva ku Mana Data wa twese no kuri Kristo Yesu Umwami wacu.
Pawulo ahugurira Timoteyo gushikama mu byo kwizera
3.Imana nkorera nkurikije ba sogokuruza mfite umutima utancira urubanza, ni yo nshimira yuko nkwibuka ubudasiba uko nsenze ku manywa na nijoro. 4.Nibuka amarira yawe, ngakumbura kukureba ngo nuzure umunezero, 5.kuko nibutse kwizera kutaryarya kukurimo, kwabanje kuba muri nyogokuru Loyisi no muri nyoko Unike, kandi nzi neza yuko kukurimo nawe. 6.Ni cyo gituma nkwibutsa gusesa impano yImana ikurimo ngo yake, iyo waheshejwe no kurambikwaho ibiganza byanjye. 7.Kuko Imana itaduhaye umwuka wubwoba, ahubwo yaduhaye uwimbaraga nurukundo no kwirinda. 8.Nuko ntukagire isoni zo guhamya Umwami wacu cyangwa izanjye imbohe ye. Ahubwo ufatanye nanjye kurenganyirizwa ubutumwa bwiza, ufashijwe nimbaraga zImana 9.yadukijije, ikaduhamagara guhamagara kwera itabitewe nimirimo yacu, ahubwo ibitewe nuko yabigambiriye ubwayo, no ku bwubuntu bwayo twaherewe muri Kristo Yesu uhereye kera kose, 10.ariko none bukaba bwarerekanywe no kuboneka kUmukiza wacu Kristo Yesu, wahinduye urupfu ubusa akerekanisha ubugingo no kudapfa ubutumwa bwiza. 11.Ubwo butumwa ni bwo nashyiriweho kuba umubwiriza wabwo, nintumwa numwigisha wabanyamahanga. 12.Ni cyo gituma mbabazwa ntya nyamara singira isoni, kuko nzi uwo nizeye uwo ari we, kandi nzi neza yuko abasha kurinda ikibitsanyo namubikije kugeza kuri urya munsi. 13.Ujye ukomeza icyitegererezo cyamagambo mazima wanyumvanye, ugikomeresha kwizera nurukundo rubonerwa muri Kristo Yesu. 14.Ikibitsanyo cyiza wabikijwe, ukirindishe Umwuka Wera utubamo. 15.Uzi yuko abo muri Aziya bose banteye umugongo, muri abo ni Fugelo na Herumogene. 16.Umwami wacu agirire imbabazi abo kwa Onesiforo kuko yanduhuraga kenshi, kandi ntaragakorwa nisoni zumunyururu wanjye, 17.ahubwo ageze i Roma agira umwete wo kunshaka arambona. 18.Umwami amuhe kuzabona imbabazi zUmwami kuri urya munsi. Ibyo yankoreye muri Efeso uko bingana, nta wukurusha kubimenya.
Uri gusoma 2 timoteyo igice cya:


text:
Ngororero: Baritegura kwakirira urumuri rw’icyizere ahashyinguwe abana b’intwari b’I Nyange
Mu gihe kuri uyu wa 7 Mutarama 2014 aribwo hacanwa urumuri rw’icyizere mu rwego rwo gutegura icyunamo cyo kwibuka abazize jenoside yakorerewe abatutsi, mu karere ka Ngororero batangiye kwitegura kwakira urwo More...
Gisagara: Ubutwari buraharanirwa
Abaturage b’akarere ka Gisagara bongeye kwibutswa ko ubutwari butavukanwa kandi ko butanagurwa ko ahubwo ubutwari bukorerwa bugaharanirwa. Mu muhango wo kwibuka Intwari zitandukanye z’igihugu wabaye More...
Burera: Parents urged to teach heroism to children
As Rwanda commemorated national heroes (1st February), officials of Burera district urged parents to teach their children to become future heroes of the country. “This will be possible if children are well More...
Gakenke : Abaturage barahamagarirwa kurwanya ihohoterwa ry’abana mu munsi w’intwari
Mu muhango wo kwizihiza umunsi w’Intwari kuri uyu wa gatatu tariki ya 01/02/2011 wabereye mu kagari ka Gasiza mu Murenge wa Kivuruga, abaturage bahamagariwe kurwanya ihohoterwa icyari ryo ryose rikorerwa More...
Kwesa imihigo nibyo bifasha abantu kuba intwari
Ayo magambo yagarutsweho n’abayobozi batandukanye b’umurenge wa Runda ho mu karere ka Kamonyi, mu birori byo kwizihiza umunsi w’intwari wabaye tariki ya 1 Gashyantare,2012 ukaba wabereye More...
Abana iyo barinzwe ihohoterwa bakura neza bakaba bazima-Kanamugire
kimwe n’ahandi mu Rwanda, mu murenge wa Kigina mu karere ka Kirehe bizihije umunsi w’intwari, umunsi waranzwe nubutumwa butandukanye bwatanzwe n’abayobozi ndetse no mu ndirimbo. Nkuko Claver More...
Ibikorwa by’ubutwari bigaragarira ahantu henshi
Bamwe mu baturage bo mu karere ka Burera baratangaza ko ubutwari bugaragarira mu bikorwa bitandukanye mu byiciro byinshi by’abantu. Zaraduhaye Joseph umuyobozi wungirije w’akarere ka Burera ushinzwe More...
“Buri wese afite inshingano yo gusigasira ibikorwa by’intwari z’u Rwandaâ€- Mugabo John
Umuyobozi w’akarere ka Kayonza Mugabo John yasabye abaturage bo muri aka karere n’abanyarwanda muri rusange gukora uko bashoboye kugira ngo basigasire ibikorwa by’intwari z’u Rwanda. Mugabo More...
Ababyeyi barasabwa gutoza abana babo kuba intwari
Ababyeyi barasabwa kwita ku nshingano zabo bereka urugero rwiza abana babo, babarinda ihohoterwa iryo ariryo ryose kugira ngo abo bana bazabe intwari. Ibyo babisabwe mu birori byo kwizihiza umunsi w’intwari More...
Nobody is born a hero-Lt Rwamanzi
Photo: Lt Rwamanzi Rutijanwa Kamonyi district officials have discussed heroism with the people of Nyamiyaga and Nyarubaka sectors. The official in charge of finance and development in Kamonyi district told More...


text:
Ku ikubitiro Uyu mudugudu ugiye kubakwa mu murenge wa Nyakarenzo uzatuzwamo abaturage bo mu mirenge ya Nkungu na Nyakarenzo bagera kuri magana atatu ariko ngo ni igikorwa kizakomeza kwagurwa buri mwaka kuko hari ubutaka buhagije buzatuza benshi neza.
Byitezwe ko uyu mudugudu ugiye kubakwa uzuzura muri uyu mwaka w’ingego y’imari ya 2016-2017, aha ubuyobozi w’aka karere buvuga ko igihe biyemeje kitazarenga uwo mudugudu utuzuye.
Umuyobozi w’akarere ka Rusizi ,Harerimana Frederic avuga ko uwo mudugudu uje gufasha abaturage gutura neza mu buryo bugezweho begerezwa ibikorwa Remezo mu buryo bworoshye.
Ati” Ni mu buryo bwo gutuza abaturage neza n’ibikorwa remezo bikabageraho byoroshye niyompamvu tugirango ku rwego rw’akarere turebe ko twakubaka umudugudu w’icyitegerere ni igikorwa kizamara umwaka umwe mu kwezi kwa 6 muri 2017, amazu azaba yuzuye.”
Akomeza avuga ko bagiye gutangira kuganira n’abaturage batuye kuri ubwo butaka buzubakwaho umudugudu kugirango hamenyekane amafaranga icyo gikorwa kizatwara kuburyo mu gihe cya vuba baraba bamenye amafaranga, iki gikorwa kizatwara.
Ku bijyanye n’ingurane z’imitungo y’abaturage ari ahazubakwa umudugudu umuyobozi w’akarere avuga ko hazabaho ubwumvikane kuko nta muturage wakwanga gutanga ubutaka azi neza ko agiye kubakirwa inzu ifite agaciro ka miriyoni ziri hagati ya 10 na 15Frw.
Iyi mudugudu ikazaba yubatse kuburyo bumeze kimwe neza niyo mu murenge wa Rweru mu karere ka Bugesera, ituyemo abimuwe ku birwa bya Mazane.
Bamwe mu baturage batuye mu Mudugudu wa Njambwe ahateganyirijwe kubwaka umudugudu w’icyitegererezo bavuga ko nabo bawifuza kuko ngo bari batuye mu buryo bw’akajagari batagerwaho n’ibikorwa Remezo.
Nicyorebera Aphrodice ati “Imiturire imeze nabi, bamwe dutuye mu ishyamba, haje umudugudu bimwe mu bikorwa Remezo byatwegera nk’umuriro n’amazi, dore nk’ubu dufite akavomo kamwe hariya usanga tukabyiganiraho ndetse ni njoro abajura baratwiba kubera gutatana.”


text:
Hindura amagenamiterere yo kwinjira mu bigurwa y’Ububiko bwa Windows
Ububiko bwa Windows bukubaza ni ijambobanga ryawe buri uko uguze ikintu. Kugira ngo woroshye kugura unasimbuke intambwe y’ijambobanga:
Jya kuri Ububiko porogaramu maze uhitemo ifoto yo kwinjira yawe yegereye akazu k’ishakisha.
Jya ku Amagenamiterere > Kwinjira mu kugura > Koroshya uburyo bwo kugura bwanjye.
hindura ujye kuri Birafunguye.
Biratuma ugura mu Ububiko utanditse ijambobanga.
Ibindi bikoresho byawe ntibigerwaho n’ibyahinduwe kugeza uhinduye igenamiterere rya buri kimwe.
Iri genamiterere rireba amagurwa muri porogaramu.


text:
Bikunze kugaragara ko abakobwa aribo bibasirwa n’imvugo yo kugumirwa nyamara iyo ari ku musore ugasanga bitavugwa cyane. Bamwe mu bo twaganiriye badutangarije impamvu abakobwa aribo bavugwaho kugumirwa ariko ntibahuje imyaka umukobwa atarenza.
Ernestine avuga ko akenshi kwibasira abakobwa bavuga ko bagumiwe biterwa n’imyumvire ishingiye ku muco aho usanga ababyeyi nabo baba bashaka ko umukobwa wabo yashingirwa hakiri kare.
Ernestine ati : “ Akenshi ababyeyi baba bumva ko gushyingirwa aricyo kintu cya mbere umwana wabo w’umukobwa azabakorera kikabashimisha. Nitanzeho urugero, nkirangiza kaminuza nabonaga ababyeyi banjye bashishikajwe nuko nahita nshyingirwa bagahora bambaza impamvu ntabereka umukunzi. ”
Ernestine yarongeye ati : “ Na nubu narabihoreye kuko hari intego nihaye ngomba kugeraho mbere yo gushyingirwa ariko ntibahwema kunyibutsa ko nta mukobwa ukwiye kurenza imyaka iri hagati ya 24 na 28 adashyingiwe.”
Umubyeyi twaganiriye yatubwiye impamvu abasore badakunze kuvugwa ko batinze gushaka nkuko bivugwa ku bakobwa avuga ko ahanini biterwa no kuba mu muco umusore ariwe usaba umukobwa urukundo, ariko ko na none abantu bagomba kumva ko imyaka umukobwa adakwiye kurenza atarashyingirwa igenda ihinduka kubera igihe.
Musanabera M.Josée ni umubyeyi w’imyaka 53 yagize ati : ‘ Akenshi biba byiza iyo umukobwa ashyingiwe atarinze kurambirana ngo arenze imyaka za 30. Ariko na none ntiwafata imyaka yo twashyingirirwagaho kera ngo abe ariyo ushyingiraho umukobwa w’iki gihe kuko kuri ubu umukobwa abanza akiga nyuma agashakisha ubuzima ku buryo azagira inkunga atanga mu rugo rwe.”
Musanabera yagarutse ku mpamvu abakobwa bo muri iki gihe bagumirwa cyane ugereranije n’abakera, anagira inama abajya baterwa ubwoba no kumva ko imyaka yababanye myinshi batarashyingirwa.
Musanabera ati “ Tukiri bato nta basore n’inkumi bitwaraga nabi nkuko bimeze muri iyi minsi. Iyo umukobwa atabuze umugabo kubera imyitwarire ye mibi, akaba agira imico myiza usanga abenga abasore bamurambagiza kubera ko bititwara neza. Gusa uko byamera kose numva abakobwa badakwiye guhahamurwa no kubwirwa ko bagumiwe, kuko igihe kiragera iyo witwara neza ugashyingirwa utarinze kubyihatamo ngo ube wanasanga umugabo wese wiboneye”
Umukobwa yitwa ko yagumiwe ku myaka ingahe ?
Bikunze kugaragara ko abakobwa aribo bibasirwa n’imvugo yo kugumirwa nyamara iyo ari ku musore ugasanga bitavugwa cyane. Bamwe mu bo twaganiriye badutangarije impamvu abakobwa aribo bavugwaho kugumirwa ariko ntibahuje imyaka umukobwa atarenza.
Labels: abagore, uburinganire


text:
Ibanga ryafashishije umukecuru w’imyaka 117 kuramba
Emma Morano kuri ubu niwe ufatwa nk’umuntu ukuze ku isi kurursha abandi bose. Emma w’Umutaliyanikazi avuga ko hari ibintu by’ingenzi byamufashishije kuramba akaza ageze kuri iyo myaka yose agikomeye.
Morano yizihije isabukuri y’imyaka 117 kuri uyu wa kabiri w’iki cyumweru dusoza. Yavutse tariki ya 29 Ugushyingo, 1899 avukira muri Piedmont mu Butaliyani, icyo gihe bakaba barayoborwaga n’Umwami Umberto I
Morano yakuyeho agahigo ka Mushatt Jones uherutse gupfa afite imyaka 116. Jones we yari yaratangaje ko ibanga ryamufashije ari ukwirinda itabi n’inzoga ubundi akaruhuka bihagije no kwishimira ubuzima bw’urukundo akagira urushako rwiza.
Ibanga rya Morano ryamufashije kuramba
Morano avuga ko ibyamufashije kuramba ari uko n’ubusanzwe kuramba bias nkaho ari ibintu byabo mu muryango. Mama we yapfuye afite imyaka 91 ndetse n’abadandimwe ba Morano bamwe na bamwe nabo bapfuye bujuje imyaka 100.
Uretse ibyo avuga ko bikomoka mu muryango, ngo kuva yaba umwangavu, muganga yari yaramutegetse kujya arya amagi mu rwego rwo guhanga n’indwara ye y’anemia. Kuva icyo gihe yakurikije inama za muganga akajya arya amagi atogosheje n’amabisi akabisimburanya n’inyama ziseye na macaroni.
Nyuma yaho yaje kugabanya ibyo arya akajya afata amagi abiri ku munsi gusa n’ubwoko bw’ibisuguti bita cookies
Na n’iyi saha umuganga we Carlo Bava avuga ko Merano afite igipimo cyiza cya cholesterol n’isukari mu mubiri. Carlo ahamya ko kuba Morano atarakomeje kujya avanga vanga andyo biri mu byamufashije cyane.
Irindi banga Morano avuga ko ryamufashije ngo nuko atigeze avunwa n’amakimbirane abashakanye bagirana cyane. Ngo mu gihe gutandukana n’uwo mwashakanye mu Butaliyani byari bigifatwa nk’ikizira, Morano we yaratinyutse ahitamo kubaho ubuzima bwa wenyine.
Ibyo ngo yabitewe no kuba yari yarigee gukundana n’umusore akaza kugwa mu ntambara ye mbere y’isi akaza kumva atazapfa ashatse, nyuma yaje umusore amuhatira ko babana ariko gukomezanya biranga baza gutandukana.
Ng’ibyo ibyo Morono Ufatw anka nyirakuruza w’isi avuga ko aribyo byamufashije kuramba akaba agejeje ku myaka 117.
Source : CNN


text:
"Ariko abanyabyaha bameze nk’ inyanja izikuka uko itabasha gucayuka, amazi yayo azikura isayo n’imivumba. Nta mahoro y’abanyabyaha. Ni ko Imana yanjye ivuga" Yesaya 57:20-21
Ukwizera kugira inkingi, mu myaka ishize hari umugabo watangaje abantu, yakururaga ingorofani ku mugozi, akayibirindurira ku nkombe y’ umugezi munini ariko ntimucike ngo ibe yagwayo. Abantu bavuza induru maze umugabo si ukurushaho kubatangaza! Ashyira kuri yo ngorofani imifuka yuzuyemo imyanda hafi ibiro Magana abiri (200) maze arabirundura ariko arongera arayigarura. Maze umugabo arahindukira abaza abari bateraniye aho ati "ninde wizera ko nshobora no kunagayo umuntu ariko nkahita mugarura nta cyabaye?".
Bose basakuriza rimwe bati "ntibishoboka!" ndetse n’uwari umuri iruhande yatwawe nuko uwo mugabo yakoraga ibyo, ntiyigeze yizera ko n’ umuntu yamwoherezayo akamugarura. Maze aramubwira ati "niwowe ngiye kunagayo". Kubera kutizera ko byashoboka yarirutse rubura gica! Yatekerezaga ko yabyizeye ko bishoboka ariko atinya kujya kuri ya ngorofani.
Abantu benshi bavuga ko bizera Yesu ariko ntibemera kumwiyegurira ijana ku ijana kugira ngo abe ari we ujyenga ubuzima bwabo nubwo baba bemera ko ashoboye byose. Mbese wabagereranya n’ uwo wemeraga ko bishoboka ariko bamubwira kujya mu ngorofani akiruka ahunga?
Niba wizera Yesu,mwiyegurire neza wese kandi ntutinye kuko muri we ariho hari imbaraga n’ubugingo,niwe wenyine uzagufasha kugira amahoro nyayo.


text:
Nyuma y’igihe kirekire, abana biga mu rwunge rw’amashuri rwa Gisakura ruri mu murenge wa Bushekeri, bigira mu mashuri yahoraga abatera impungenge zo kubagwaho, ubu barashima cyane ikigo cy’igihugu cy’iterambere (RDB) kuba cyarabubakiye amashuri meza agezweho.
Aya mashuri yari yarubatswe mu 1975, yubakiwe abari abana b’abakozi b’uruganda rw’icyayi rwa Gisakura ngo babone aho bigira, yari ashaje cyane ku buryo ngo imvura yagwaga abana n’abarezi babo bakanyagirirwa hamwe.
Ngo byasabaga ko bihengeka mu duce duto tutavaga yajya irangira bakabacyura kubera kunyagirwa, umwanda na wo ari wose, ariko ubu nyuma yo guhabwa ibi byumba n’akarere kakabubakira ibindi, barigana umutuzo.
Ibyumba by’amashuri 4 bubakiwe na RDB byuzuye bitwaye amafaranga arenga 24.000.000, bimaze igihe gito bitashywe ku mugaragaro na RDB ku bufatanye na MINEDUC.
Abahiga n’abahigishiriza bemeza ko ibi bitanga icyizere cy’uburezi bufite ireme, kuko abarezi n’abanyeshuri bahamya ko mbere uko kwigira ahantu habi byanatumaga bamwe mu bana bata ishuri.
Niyonkuru Françoise wiga mu mwaka wa 5 w’abanza, yagize ati “Twigaga mu buryo bubi cyane bigatuma bamwe barambirwa bakarivamo, kuko amashuri yavaga cyane bikabije, imvura yagwa ari nyinshi, kubera imisumari y’amabati ashaje cyane yari ahari yari yarakutse, iyo amabati atagurukaga, imvura yageragamo kubera gutobagurika.
Amakayi n’ibitabo na byo bikanyagirwa, umwana yataha yakwaka ababyeyi ibindi bakamubwira ko ntabyo bafite agahitamo kurivamo.
Yongeyeho ati “Ubu turiga neza cyane, amadirishya arahari, imbeho ya Nyungwe ntikitwica, isuku turayikora neza kuko icyo gihe itashobokaga, n’abari bararivuyemo bamaze kumva ko twabonye amashuri meza baragarutse.
Tugashima cyane RDB ikomeje guteza imbere abaturiye pariki y’igihugu ya Nyungwe iduha amashuri meza.”
Umuyobozi w’iri shuri Muragwabugabo Gratien, ashimangira ibivugwa n’abana n’abarezi babo, kuko nyuma ngo yo kubakirwa amashuri meza abana 70 bamaze kurigarukamo,bamwe bakavuga ko bari barambiwe guhora banyagirwa.
Yagize ati “Guturira iyi pariki byatubereye isoko y’amahirwe akomeye kuko urebye uburyo abana n’abarezi babo banyagirirwaga mu mashuri, ku gihe cy’izuba ryinshi na bwo bagashyuha cyane ntibige neza, byari bibabaje cyane.
Tubibwiye RDB ntiyazuyaza ihita itwubakira, ubu abana bariga neza cyane, nta bwoba bwo kunyagirwa no kwigira mu mwanda, tukizera ko n’ibindi bibazo dufite bazadufasha kubikemura.”
Musabyimana Elie ushinzwe guhuza pariki ya Nyungwe n’abaturage, avuga ko bikorwa mu rwego rwo gukomeza gukundisha abaturage iyi pariki no kubumvisha akamaro ibafitiye, bakaba bamaze kubakorera ibikorwa byinshi bizanakomeza.
Nyuma y’uko mu minsi ishize abayobozi b’utugari n’abakozi babungirije, n’abanyamabanga nshingwabikorwa b’imirenge mu turere tugize intara y’Uburengerazuba bagiye basezera ku mirimo yabo, bamwe mu (...)
Ubuyobozi bw’akarere ka Nyamasheke buravuga ko buhangayikishijwe n’abantu badukanye ingeso mbi yo gutema inka z’abaturage. Ni nyuma y’aho mu murenge wa Bushenge, mu karere ka Nyamasheke, umuturage (...)
Bamwe mu baturage bubatse inzu z’icyitegererezo mu kagari ka Muhira mu murenge wa Rugerero mu karere ka Rubavu, baravuga ko bamaze amezi ane bategereje kwishyurwa amafaranga agera kuri miliyoni 3 (...)
Ubuyobozi bw’akarere ka Ngoma butangaza ko kuva gahunda ya Girinka munyarwanda yatangira mu mwaka wa 2006, kugeza ubu inka zimaze korozwa imiryango itishoboye muri aka karere zimaze kurenga 6928. (...)
Abaturage bakora mirimo yo gutunganya imihanda no gucukura imirwanyasuri muri gahunda ya VUP mu murenge wa Kinihira ho mu karere ka Ruhango, baravuga ko bamaze igihe kigera ku mezi ane (...)
OPP. MAGERWA, EXPO GROUND, GIKONDO KIGALI, RWANDA PHONE NO : +250-784867952 / 53
© Copyright 2015: Imvaho Nshya. All rights reserved.
Powered by: RPPC.


text:
Nyuma yo kurokoka jenoside, Diane Uwase yiciwe abana batatu bahawe uburozi (Igice cya 1)
Muri iyi nkuru turabagezah ubuhamya bwa Diane Uwase yivugira mu magambo ye bwiye uko yarokotse jenoside muri Mata 1994, hanyuma y’aho nabwo akicirwa abana batatu, ariko Imana iza kumushumbusha urubyaro ndetse imukiza ihungabana ryari ryaramubayeho akarande.
Nitwa Diane Uwase mwene Sebukayire Jean Marie Vianney, navukiye mu Karere ka Bugesera I Butagata yahoze ari segiteri Nyagihunika navukiye mu muryango ubana neza nta kibazo. Mu mwaka w’1991 naje kuva I Bugesera njya kuba kwa nyogokuru mu cyahoze ari komini Satinsyi ubu ni muri Ngororero. Gusa bitewe n’ ibihe bibi byariho bashatse kunyica; ndibuka ko rimwe twahungiye muri sentere mu Ngororero umwalimu aduhisha munsi y’ igitanda ariko abahungiye mu Ngoro y’Ishyaka iri hafi aho babatwikiyemo nta wavuyeyo.
Naje kugaruka I Bugesera mu w’1992 nabwo mpageze baradutera. Twageze ahitwa Kagembe turi kwiruka bantera umuhoro unyuraho ufata umukecuru wari imbere yanjye ahita yikubita hasi bahita bamwica. Twahungiye kuri Kiriziya tuhamara agahe badusubiza iwacu dusanga imirima barayisaruye ibyo dufite mu ngo barabitwaye bidutera inzara ikomeye.
Naje gusubira Gisenyi aho mukuru wanjye yari yarashatse mu w’1993 ariko numva nifuza ko bamfasha kwiga. Mpageze nagize agahinda ka mukuru wanjye kuko nasanze we n’ umugabo we barabaye abarokore buri kintu cyose bagisengera nkabona ari ugukabya icyo gihe njye sinari bwakire Yesu Kristo.
Uko nakomeje kubana nabo byageze igihe numva ijwi rimbwira ngo wowe ko udakijijwe ikindi kizima ukora ni ikihe? Nashatse ijwi rivugana nanjye ndaribura. Umunsi umwe ndi mu rugo njyenyine nafashe igitabo cy’ indirimbo ngo nigane uko abarokore baririmba ndirimba indirimbo ya 110 nararirimbye ngiye kumva numva umunezero winjiye mu mutima wanjye ntangira kurira mpita mbatizwa mu mwuka wera. Nahise ngira iyerekwa ry’aho abanyabyaha bazajya mbona icyobo kibi gicucumukamo umwotsi w’ umukara abantu batakirayo cyane ngira ubwoba bw’ ibyaha byanjye, nyuma mbona umucyo mwinshi mbona aho abera bazajya numva ndishimye mpita mfata icyemezo natura ibyaha byanjye mba umurokore mpita mbatizwa mu mazi menshi.
Naje kuva kwa mukuru wanjye njya gutura kwa masenge hafi y’ ikiyaga cya Kivu. Yari umugatulika yanga abarokore cyane nasanze baramubwiye ko njye na mukuru wanjye twasaze barangerageza bikomeye ariko nabereye imbuto ngakora imirimo yose Imana irahandindira sinagwa.
Muri Mata 1994 narose inzozi mbona ndi mu giti hejuru mbona munsi hari intumbi nyinshi bimeze nko kureba mu nyanja mbona nanjye bampanuye mu giti mbona banjyananye na za ntumbi mu Kivu.
Bwarakeye nkiri kubwira izo nzozi abo tubana nabonye masenge aje afite ubwoba bwinshi ati mwambare imyenda ikomeye Habyarimana arapfuye, amatangazo yahise atangira gutambuka ngo umuntu wese agume aho ari dutangira kumva urusaku kuri Rubavu abantu batangira gutyaza imipanga amafirimbi aravuga.
Masenge yatubwiye ko tujya ku baturanyi tugapfira hamwe n’ abandi ariko njye nasigaye mu nzu mbanza gusenga. Umwana umwe witwa Monique yaraje turagumana ahita afata icyemezo arakizwa ndamusengera. Masenge yagarutse kundeba asanga ndi gusoma ijambo ry’ Imana rivuga ngo: “Uwiteka ni ubuhungiro umuntu yabasha kuntwara iki?” Twagiye kumva twumva igitero kiraje ntangira gusimbuka ibipangu mpunga aho naruhukiye nsanga hari abandi benshi bahahungiye abo dusize inyuma bahita babica. Masenge bahise bamuca umutwe ariko yanga kuvuga aho twirukiye, byageze mu gitondo bataratugeraho.
Bukeye twari twihishe mu gipangu cy’ interahamwe baje kumvumbura aho nihishe ndiruka nsanga bamwe twari kumwe bose bapfuye nahise nurira inzu na wa mwana nakirije Yesu nawe ansangayo. Ako kanya hahise hagwa imvura nyinshi, kandi twari turyamye mu mureko nuko amazi araturengera, abasirikare bugamye mu nzu hasi kajya bazamuza amabati iminwa y’ imbunda batwekereka ko imvura nihita batwica.
Imvura ihise badusabye kururuka ndururuka mpita niruka ngo bandase niruka nihisha mu gipangu cy’ Umukongomani. Wa mwana bamukubise isasu rimwe ahita apfa. Byageze saa munani y’ ijoro abasirikare baje kuduhiga aho twihishe, nuko bangezeho ntangira gusenga mu ndimi baravuga ngo twigendera uyu ni umusazi.
Umusore umwe mu bo twari twihishanye yumvise ibintu bicecetse arasohoka ngo ajye mu rugo gushaka icyo kurya agwa mu nterahamwe zihita zimwica tubonye atinze tugenda tumukurikiye tuzigwamo natwe babanza kwica abasore twari kumwe abakobwa turiruka twihisha mu gikoni cyari hafi aho maze baje kudukuramo bantera ibyuma mu mutwe, umugongo no ku ijosi nsa nk’aho mpfuye ariko umwuka ntiwashira.
Abo bicaga bose babajyanaga ku muhanda kugira ngo imodoka ize gutunda imirambo. Nagiye kubona mbona abasirikare b’abarokore twasenganaga baraje barambwira ngo: “Ihangane wezwe ujye mu ijuru amahoro nta kindi twagufasha”. Bahise bandondorera abakozi b’ Imana bapfuye bahita bigendera.
Imodoka ipakira intumbi yari hafi aho banzamura ngo banshyire mu ntumbi mbona umusirikare wari hafi aho ndamwinginga ngo nandase azaba akoze arambwira ngo: “Amaraso yawe sinzayabazwa”. Mu gihe akitunganya ngo andangirize, interahamwe zaramfashe zinaga mu ntumbi ntarapfa barabwira ngo barandangiriza tugeze kuri komini (niho hari icyobo bajugunyagamo intumbi).
Tuhageze dusanga icyobo kimwe cyuzuye barangije gucukura ikindi bahita bajugunyamo bamwe barangije gupfa njye banshyira ku ruhande bampa interahamwe ebyiri ngo zinteme zintemo ariko bansunikiyemo ntarapfa.
Abantu bari inyama gusa. Abantu bazanye amashara ngo batwikire izo nyama be kuguma kuzireba. Ubwo babintuyeho babona ndacyari muzima bajya kuzana amabuye ngo bantereremo ariko hari umukobwa wariho asenga Imana iramubwira ngo niyihute ku cyobo hari umurimo Imana iramukoresha. Yaraje asanga ndi kugongera aramenya kuko twasenganaga ahita amanuka aranzamura anjyana kumpisha mu rutoki. Tugeze hafi y’ iwabo anshyira ahantu mu nsina arabwira ati: “Papa na basaza banjye bose bari kwica none nkujyanye iwacu bakwica guma aha ndaza kukureba”.
Nagiye kumva numva interahamwe zuzuye urwo rutoki bafite indangururamajwi bavuga ngo aho dusanga umukobwa wambaye umwenda w’ umukara turabatwika bose, interahamwe nkuru yaraje impagarara imbere iravuga ngo uwanyereka umukobwa bakuye mu cyobo namuhindura inyama gusa. Igitangaje ntiyigeze ambona kandi ampagaze imbere. Nagize ngo barijijisha kuko nta byatsi byari bihari ngo birantwikira.
Uwo mukobwa byageze nimugobora ajya kwa Pasiteri Nyamutera ababwira ibyanjye bahita bantwara iwe banyomora ibikomere barangaburira, abantu bakaza bakavuga bati: “Aha hantu ntituhashira amakenga”.
Byaje gukomera maze Pasiteri Nyamutera amenya ko hari umuntu w’ Imana witwa Kagesera uri gufasha abantu abambukana I Goma (RDC) arambwira ngo nitegure bazantwara. Muri iryo joro narose nashyingiwe nambaye ikanzu yera ijwi rirambwira ngo nzirinde.
Mu rukerera baje kuntwara uwo Kagesera yarasenze numva si umuntu mubi anjya imbere tugera ahantu hafi y’ ikibuga cy’ indege arabwira ngo nimpagarare aho ngira ubwoba ko agiye kuzana interahamwe ariko ngiye kubona mbona azanye mukuru wanjye n’ umugabo we n’abandi yari yahishe hafi aho tugenda twunamye atugeza ku mupaka neza twambukira I Goma muri Congo. Mu by’ukuri byari nk’aho tugeze mu ijuru. Twagiye ku rusengero hafi aho maze Paiteri Karekezi aradufasha cyane, ku munsi wa gatatu tubona Kagesera azanye abana batatu ba mukuru wanjye yari yarabahishe nabo.
Tuhamaze iminsi Imana yatangiye kuvuga ko nta buhungiro dufite aho ngaho twahise dukomeza tugenda ahitwa I Bunagana. Twaraye tuhavuye kuko interahamwe zahunze u Rwanda zinjiraga muri Congo, twakomereje Cyanika ku mupaka w’ u Rwanda na Congo.
Inkotanyi zatwinjije mu Rwanda baraduhumuriza baduha aho ducumbika.Twaje kubona umusirikare uvukana na muramu wanjye atuzana i Kigali. Nakomeje gukizwa nibuka ijwi ryambwiye ngo nzirinde. Nabashije kubabarira abaduhemukiye, umutima wanjye urakira nakira ibyambayeho menya ko Imana yandokoye ku bw’ umugambi wayo. Nyuma naje gushyingirwa mbyara abana 4 Imana ikomeza kungirira neza.


text:
Biteze ubukire ku mwuga bize wo gukora inkweto
Abasore n’inkumi bishyize hamwe bakorera mu gakiriro ka Kayonza bumva umwuga bize wo gukora inkweto n’ibindi bikomoka ku ruhu uzabageza ku bukire.
Babitangaje ubwo abayobozi batandukanye barimo Minisitiri w’Umurimo n’abakozi ba Leta, Uwizeye Judith, basuraga bamwe mu bihangiye umurimo muri gahunda ya NEP Kora Wigire bo mu turere twa Kayonza na Ngoma, tariki 09 Ugushyingo 2016.
Uwumukiza Espérance ,warangije ayisumbuye muri 2012 akabura akazi, yishyize hamwe n’abandi muri koperative yabo yitwa LEPO, ikora ibikomoka ku ruhu. Yizeye ko uyu mwuga uzamugeza ku bukire.
Agira ati “Gukora inkweto ni umurimo mwiza nkunda kuko zikenerwa na bose, nitubona ibikoresho tuzakora inkweto nyinshi, tugurishe tubone amafaranga yo kwikenura bityo nsezere ku bushomeri.”
Niyigena Jean Claude wize uburezi muri kaminuza, ngo kwiga gukora inkweto nta pfunwe bimuteye.
Agira ati “Kwiga uyu mwuga ni ubumenyi bwiyongera ku bundi, kuba nararangije kaminuza ngakora inkweto nta pfunwe binteye kuko numva ntazigera mbura akazi bityo ngatera imbere.”
Aba bakora inkweto ariko ngo bafite ikibazo cy’ibikoresho bigezweho byabafasha gukora ibintu bifite ubwiza bwakurura abaguzi kuko imashini bafite ari iza kera kandi bakaba bazikodesha. Niho bahera basaba bufasha.
Nyuma yo gusura agakiriro, abayobozi basuye uruganda rwitwa “Real Packaging Manufacture Ltd” ruri mu Murenge wa Mukarange, rukora ibijyanye na ambarage z’impapuro (zitwarwamo ibintu).
Ndayirata, Janvier nyir’uru ruganda rwahaye akazi abagera kuri 67, avuga ko ataragera ku musaruro yifuza kuko adahaza isoko.
Agira ati “Nakagombye gukora toni esheshatu buri munsi za ambaraje zihahirwamo ariko dukora eshatu gusa kubera ikibazo cy’imashini zidahagije, nkifuza ko ibigo by’imari byatworohereza kubona inguzanyo”.
Ahandi hasuwe ni ishuri ry’imyuga n’ubumenyingiro rya “IPRC East” riri mu karere ka Ngoma, aho abahigiye imyuga inyuranye muri gahunda ya NEP Kora Wigire batangiye kuyibyaza umusaruro.
Minisitiri Uwizeye yashimye intambwe Kora Wigire igezeho.
Agira ati “Mu gihe tumaze dusura abize imyuga n’ubumenyingiro, bigaragara ko hejuru ya 90% bahita babona akazi cyangwa bakihangira imirimo”.
Uyu muyobozi kandi yemereye ubuvugizi abafite imbogamizi zitandukanye zituma batagera ku byo biyemeje.


text:
Humura ntibamboneye ikariso nabanje kuyikuramo!
Umukobwa: Mama uzi uyu munsi ibyambayeho? Abahungu twigana bambwiye ngo nurire igiti bangurire biscuit maze kucyurira baranseka ra!
Mama: Yooo! Ntuzongere mwana wa! Bagushukaga ubwo bashakaga kukurebera ikariso!
Bucyeye bwaho:
Umukobwa: Mama uzi ko uyu munsi noneho ba bahungu twigana bambwiye ngo nurire igiti bangurire chocolat maze nakurira noneho bagaseka kurusha ejo?
Mama: Mbega igishwi! Sinakubwiye ko ubwo baba bashaka kukurebera ikariso?
Umukobwa: Humura Mama! Ntago ibyo wambwiye (...)
Umukobwa: Mama uzi uyu munsi ibyambayeho? Abahungu twigana bambwiye ngo nurire igiti bangurire biscuit maze kucyurira baranseka ra!
Mama: Yooo! Ntuzongere mwana wa! Bagushukaga ubwo bashakaga kukurebera ikariso!
Bucyeye bwaho:
Umukobwa: Mama uzi ko uyu munsi noneho ba bahungu twigana bambwiye ngo nurire igiti bangurire chocolat maze nakurira noneho bagaseka kurusha ejo?
Mama: Mbega igishwi! Sinakubwiye ko ubwo baba bashaka kukurebera ikariso?
Umukobwa: Humura Mama! Ntago ibyo wambwiye ejo nabyibagiwe rwose. Nanjye bambwiye kurira mbahenda ubwenge ndabanza ikariso nyikuramo ngo batayireba!
Marketing
4546
Editor
078 827 26 21
Management
0788 74 29 08 / 0788 49 69 15
Emails: [email protected], [email protected]


text:
Ibi byatangajwe mu biganiro Banki y’Abaturage yagiranye na bamwe mu bafite ibyo bohereza mu mahanga byabereye i Kigali kuri uyu wa 15 Nzeri 2016.
Gutera ingabo mu bitugu abafite ibyo bohereza mu mahanga ni gahunda ubuyobozi buvuga ko izateza imbere ibikorerwa mu Rwanda (Made In Rwanda), mu rwego rwo kubimenyekanisha hanze y’igihugu.
Umuyobozi Mukuru wa BPR,Sanjeev Anand yavuze ko batangije iyi gahunda mu rwego rwo gufasha abakiriya n’abanyarwanda muri rusange kujyana hanze umusaruro n’ibicuruzwa bikorerwa mu Rwanda.
Yagize ati “ Tumaze kubona ko ibyo u Rwanda rwohereza mu mahanga ari bike ugereranyije n’ibyo ruvanayo, twahisemo gufasha abantu mu buryo butandukanye tubafasha gukuraho imbogamizi zababuzaga gutwara ibicuruzwa byabo hanze, cyane cyane ko iki gihugu kiri mu nzira y’iterambere.”
Umwe mu bacuruzi bajyaga bajyana ibicuruzwa byabo hanze waganiriye na IGIHE, yatangaje ko hari igihe yajyaga yifuza kongera ingano y’ibyo yohereza hanze ariko akazitirwa no kubura igishoro.
Yagize ati “ Twagiraga ikibazo cyo kubura ingwate bigatuma ibicuruzwa tujyana mu mahanga biba bike. Icyemezo cyo koroherezwa kubona inguzanyo kizatuma natwe twongera ingano y’ibyo twoherezaga hanze y’igihugu.”
Umuyobozi ushinzwe ubucuruzi muri Banki y’Abaturage y’u Rwanda,Eric Rutabana yatangaje ko imbogamizi abacuruzi bahuraga na zo zavanyweho kuko ngo bagiye gukora uko bashoboye bakongerera ubushobozi abashaka kohereza ibicuruzwa byabo hanze.
Yagize ati “ Hari abajyaga bashaka kujyana ibicuruzwa byabo hanze bakagira imbogamizi y’igishoro. Ubu twe nka Banki y’Abaturage tugiye kujya dusuzuma niba koko umucuruzi afite ibyo yohereza, maze ku bufatanye tugirana na Banki y’u Rwanda itsura amajyambere (BRD) tuzajya tumwakira ingwate iri hagati ya 65% na 70%.”
Usibye gufasha abakiliya mu kubona ingwate, iyi banki izajya ishakira abacuruzi amasoko bajyanamo ibicuruzwa hanze, inabikurikirane kugeza biguzwe.
Mu bikorwa Banki y’Abaturage yatangaje ko igiye gutera inkunga, harimo ibikomoka ku buhinzi bw’icyayi, ikawa, n’ibihingwa by’imbuto n’imboga hamwe n’ibijyanye n’ubucukuzi bw’amabuye y’agaciro biba bigiye koherezwa hanze.
Tariki ya 7 Mutarama 2016, nibwo ikigo Atlas Mara cyo mu Bwongereza cyamuritse ku mugaragaro uguhuzwa kw’ishami ry’ubucuruzi rya BRD ryihariyemo 75% na BPR nyuma yo kuguramo imigabane ingana na 62% bigahinduka banki imwe ari yo BPR.
Atlas Mara yashoye miliyoni 21 z’amadorari ya Amerika muri BPR iguramo imigabane ingana na 62%, ndetse inagura ishami ry’ubucuruzi rya BRD ryihariye muri iyi banki 75%. Atlas Mara ifite gahunda yo kuba ikigo cy’imari cya mbere muri Afurika yo munsi y’ubutayu bwa Sahara.
Amafoto: Luqman Mahoro


text:
Umunyamabanga nshingwabikorwa w’urubyiruko mu karere, Manirere Emmanuel atangaza ko imikino n’imyidagaduro ishobora gutuma urubyiruko rugira icyo ruhugiramo bityo bikarurinda kwishora mu businzi n’ibiyobyabwenge.
Akomeza avuga ko nyuma yo kuzuza inzu ndangamuco cya Busengo, agiye gukangurira abasore n’inkumi kwitabira imikino n’imyidagaduro itandukanye izabera muri iyo nzu kugira ngo babone ibyo bahugiramo aho kujya mu tubari kunywa inzoga n’ibiyobyabwenge.
Urubyiruko rurimo gukina umukino w’intoki ku Kibuga cya Busengo
Inzu ndangamuco cy’umurenge wa Nemba
Urubyiruko rutangaza ko rwashimishijwe no kubona ahantu bidagadurira babyina ndetse banakina imikino irimo volleyball.
Nzabamwita Pontien avuga ko mu bihe by’ibiruhuko baburaga ahantu bajya bakerekeza ku dusentere tw’ubucuruzi guhura n’abandi basore rimwe na rimwe wabona ukugurira inzoga ukayinywa kandi nta gahunda wari ufite wo kunywa inzoga.
Kambari Nepomuscene w’imyaka 25 yadutangarije ko yatangiye kunywa ibiyobyabwenge birimo kanyanga n’inzoga z’inkorano abitewe n’abantu bakuru yasangaga mu tubari nyuma ya saa sita akitse imirimo itandukanye.
Yongeraho ko nyuma yo kubona ikibuga cy’umukino w’intoki n’ inzu y’imyidagaduro yabonye ahantu ho guhurira n’urundi rubyiruko bagakina umukino w’intoki (volleyball) aho kujya mu tubari.
Inzu ndangamuco ya Busengo ni yo nzu rukumbi y’imyidagaduro mu karere ka Gakenke hakaba hakenewe izindi nk’izi zo gufasha urubyiruko kwidagaduro no kubarinda kwishora mu businzi n’ibiyobyabwenge.


text:
Bafite impungenge ko umugezi uzabafungira umuhanda burundu
Abatuye ku rugabano rw’imurenge ya Gashari na Rugabano mu Karere ka Karongi bahangayikishijwe n’umuhanda ubahuza ukomeje kwangizwa n’umugezi wa Makambazi uwuca iruhande.
Uyu mugezi ugenda utwara igice cy’umuhanda ku buryo niba nta gikozwe, mu minsi mike iri mbere nta kinyabiziga kizaba kigishobora kuwucamo.
Amazu awegerewe na yo agenda asatirwa ku buryo bamwe bamaze kuyimukamo batinya ko wabatwara dore ko kugeza ubu umaze gutwara amazu abiri.
Ngayabateranyi Emmanuel, umuturage wo mu Murenge wa Gashari, adutungira agatoki, ati “Aha mureba hahoze amazu abiri uyu mugezi urayatwara, none dore aho ugeze ukukumura umuhanda. Dufite impungenge ko uyu muhanda ushobora kugenda burundu.„
Uwitwa Habimna Jean Marie we agira ati “Ikibazo twakivuze kuva kera, kandi turabona nta kintu na n’ubu gikorwaho, ubuyobozi turabusaba kudufasha uyu muhanda ukubakirwa igikuta. Ubu se mwe murabona mu minsi iri imbere hari uzabasha kuva mu murenge umwe ajya mu wundi!„
Bagwire Esperance, Umuyobozi w’Akarere ka Karongi Wungirije ushinzwe Ubukungu, nyuma yo kwigerera ahari iki kibazo, avuga ko haburaga ukwezi ngo Ikigo cy’Igihugu gishinzwe Ubwikorezi, RTDA, gitangire kugira icyo ikora, ariko kuko ikibazo gikomeye cyane nk’akarere ngo bakaba bagiye kureba ubufasha bwihuse batanga.
Yagize ati “RTDA yatwijeje ko mu mezi abiri izatangira kuwukora, ubu hashize ukwezi, ariko kuko mbonye ikibazo gikomeye amazu yandi agiye kugenda, ndakora ubuvugizi ku Karere ko twaba dukoze urukuta, ubutaka budakomeza kugenda kandi turinde n’umutekano w’aba baturage.„
Ikibazo cy’uyu mugezi kimaze igihe kigera ku mwaka kizwi, ubuyobozi bw’akarere bukemeza ko cyagejejwe mu nzego zitandukanye zirimo MIDMAR na REMA.
Abenshi mu bahanyura ariko batunga agatoki ubucukuzi bw’amabuye y‘agaciro buhakorerwa kuba inyuma y’iyangirika ry’uwo mugezi n’umuhanda.


text:
“Kuko (niba turi) muri Kristo Yesu gukebwa ntacyo kumaze cyangwa kudakebwa ahubwo ikigira icyo kimaze n’ukwizera gukorera mu rukundo” Abagalatiya 5:6.
Benshi muri twe tumara igihe kini tugerageza gushaka kwizera. Tuzi ko utizera bidashoboka ko anezeza Imana (Abaheburayo 11:6), nuko dukora tugahirimbanira kugira kwizera kwinshi. Ariko kwizera n’uko mu mutima, kandi ukubona binyuze mu busabane bwo gukunda kuvugana n’Imana. Sinabigisha mu by’ukuri kwizera, ariko nabigisha amahame yo kwizera agatuma ugira inzara yo kwizera, ugakora ibishoboka ngo ukubone. Kuzanwa n’ihishurirwa riva ku Mana gusa.
Rekera aho kugerageza kubona kwizera ngo unezeze Imana, noneho utangire gushakisha lumara umwanya munini uri kumwe n’Imana, kandi uyikunda.
“Kuko tuba tugenda tuyoborwa no kwizera (turinda ubuzima bwacu, tukitwara twemeza cyangwa twizera ubusabane bw’umuntu n’Imana n’ibintu by’ubumana, mu kwiringira n’impumuro nziza tugenderamo) tutayoborwa n’ibyo tureba. 2 Abakorinto 5:7.


text:
Rweru: Inzego z’umutekano zahagurukiye ikibazo cy’intaragahanga ziteza urugomo
Ubuyobozi bw’umurenge wa Rweru mu karere ka Bugesera buratangaza ko ikibazo cy’urugomo giterwa n’intaragahanga cyahagurukiwe n’inzego z’umutekano, ku buryo hari icyizere ko nta muturage uzongera guhohoterwa n’abo banyarugomo.
Rwabuhihi Jean Christophe uyobora umurenge wa Rweru avuga ko mu ishyamba hashyizweho amarondo y’amanywa n’ijoro ku buryo ubu umutekano ari wose, nta muturage ugihohoterwa yaba ava ku isoko, ajyayo cyangwa yinyuriye muri iryo shyamba ajya mu zindi gahunda.
Ati “ubu twashyizeho ingamba, iyo isoko ryaremye dushyira abantu mu ishyamba maze bakagenda bacunga umutekano bareba izo ntaragahanga kugirango zidahungabanya umutekano w’abaturage”.
Ibi arabivuga hari hashize igihe kitari gito intaragahanga zararetse ibikorwa by’urugomo mu mirenge ya Rweru na Gashora, ariko mu minsi mikeya ishize zongeye guhohotera abaturage.
Abaturiye cyangwa abanyura mu ishyamba ryegereye ikigo cya gisirikare cya Gako mu murenge wa Rweru ndetse n’iry’ikigo RAB mu kagari ka Kagasa mu murenge wa Gashora, batangaza ko abo banyarugomo bateza umutekano mukeya.
Ngo bambura abantu ku manywa na cyane cyane bwije, dore ko baba bitwaje intwaro gakondo nk’uko Musabyeyezu Marie Rose umwe mu batuye ahegereye umupaka wa Nemba mu kagari ka Nemba abivuga.
Ati “abenshi baba ari Abarundi baba bari mu ishyamba aho baba baje kwiba ihene n’inka ziba ziragiwe muri iri shyamba. N’iyo bahuye n’undi muntu bahita bamwambura ibyo afite byose kandi baba bafite intwaro za gakondo”.
Mu ishyamba rwagati mu kagari ka Kagasa mu murenge wa Gashora ni hamwe mu duce izo ntaragahanga zikunze gutegera abaturage, abenshi bava cyangwa bajya guhaha mu isoko rya Batima mu murenge wa Rweru, bamwe zikabambura amagare, abandi zikabacuza imyenda, bagasigara uko bavutse.
Mu bihe byashize intaragahanga zagiye zihohotera abantu, zikabakomeretse ku buryo hari n’uwo zarashe umwambi umwaka ushize, awuvanwamo no kwa muganga ariko ararusimbuka.
Egide Kayiranga


text:
Nyamagabe: Abaturage barishimira ko bagira uruhare mu kureba aho iterambere ry’igihugu cyabo rigeze
Abaturage barishimira ko basigaye bagira uruhare mu mihigo, bareba aho iterambere ry’igihugu cyo rigeze, nk’iyo bamurikiwe imihigo y’uduce batuyemo bakibonera ibyo bahize ko byagezweho.
Kuri uyu wa 3 Kamena 2015, ubuyobozi bw’umurenge wa Gasaka ku bufatanye n’abafatanyabikorwa b’akarere, muri gahunda yo gushishikariza abaturage, kugira uruhare mu bibakorerwa, bamurikiye abaturage imihigo umurenge wesheje n’itarabashije kweswa.
Abaturage bakaba badutangarije ko bishimiye imihigo yeshejwe kandi n’iyo bagizemo uruhare bibereka ko bo ubwabo bamaze gusobanukirwa.
Dominiko nkurikiye inka arishimira umuhigo w’amatara ku mihanda n’amaziko ya rondereza byeshejwe ijana ku ijana ko byabafashije.
Yagize ati: “imihanda yagiye iharurwa no gucana amatara ku mihanda biradushimisha ndetse no kubaka za rondereza mu ngo zose birengera ibidukikije, ubwo rero uwo muhigo twarawishimiye cyane, rero iyo umuturage yagize uruhare mu bimukorerwa bituma arinda ibyo bikorwaâ€
Belancile Nyirantwali arishimira igikorwa cyo kubereka imihigo nk’abagore kuko mbere wasanga ari ibyabagabo gusa ntibamenye iyo biva niyo bijya ariko ko nabo bahawe akanya.
Yagize ati: “nk’umudamu ukabona nawe ufite uruhare mu bigukorerwa, birumvikana mbere byajyaga bikorwa n’abagabo ntumenye aho byakorewe biba binejeje iyo dutashye natwe twumva dufite uruhare, tugatanga n’ibitekerezo byacu.â€
Nubwo imihigo myinshi yarushijeho kweswa muri uyu mwaka wa 2014-2015 ikibazo usanga kigaruka henshi muri aka karere ndetse no mu gihugu muri rusange usanga gahunda yo kugaburira abana kwishuri iri inyuma.
Gitifu w’umurenge wa Gasaka John bayiringire asanga umuhigo wo kugaburira abana bose ku ishuri ugoranye kuko usaba uruhare rw’ababyeyi ariko ko ubuyobozi bufite gahunda zo kuzamura ibipimo.
Yagize ati: “usanga ari ikibazo cy’ubukene bukabije, cyangwa se imibare ikagenda ihinduka, uku kwezi bayatanga ubutaha ntibatange, ugasanga hari n’ababyeyi banga gutanga amafaranga kuko baturiye amashuri, rero ni ugukomeza kwigisha ababyeyi akamaro kurira ku ishuri.â€
Ababyi batabonye amafaranga, bakaba basabwa gutanga amaboko yabo bakora imirimo itandukanye, batanga ibiribwa bibikika cyangwa inkwi.


text:
Gusaza kwa Papa mushya nta kibazo biteye - Musenyeri Mbonyintege
Umuvugizi wa Kiliziya Gatorika mu Rwanda aratangaza ko kuba Papa watowe ari mu kigero cy’ubusaza, atari ikibazo kuri Kiliziya ahubwo ari igisubizo kuko ngo ubusaza bujyana n’uburambe mu mirimo n’ubunararibonye.
Papa Fransisiko watowe afite imyaka 76 y’amavuko, byumvikana ko ari mu kigero cy’abasaza. Aha abantu benshi bakunze kwibaza impamvu Kiliziya itayoborwa n’umupapa udashaje bitewe n’uko papa wacyuye igihe yavuze ko imbaraga nke ziturutse ku myaka ari zo zatumye yegura ku mirimo ye.
Mu (...)
Umuvugizi wa Kiliziya Gatorika mu Rwanda aratangaza ko kuba Papa watowe ari mu kigero cy’ubusaza, atari ikibazo kuri Kiliziya ahubwo ari igisubizo kuko ngo ubusaza bujyana n’uburambe mu mirimo n’ubunararibonye.
Papa Fransisiko watowe afite imyaka 76 y’amavuko, byumvikana ko ari mu kigero cy’abasaza. Aha abantu benshi bakunze kwibaza impamvu Kiliziya itayoborwa n’umupapa udashaje bitewe n’uko papa wacyuye igihe yavuze ko imbaraga nke ziturutse ku myaka ari zo zatumye yegura ku mirimo ye.
Mu gusubiza ibi bibazo, Musenyeri Smaragde Mbonyintege, yatangaje ko imyaka ya papa mushya nta kibazo iteye, kuko icya mbere atari imyaka ahubwo icyo akora n’uko atunganya imirimo yatorewe.
Ku bwa Musenyeri Mbonyintege ngo abona ahubwo imyaka myinshi ijyana n’uburambe (experience), imyumvire, ubunararibonye, ubushishozi n’ubwitonzi bw’umuntu.
Mbonyintege asanga kuyobora Kiliziya imyaka myinshi atari byo bya ngombwa, kuko papa Yohani wa 23 watumije inama ya Vatikani ya kabiri yazanye impinduka muri Kiliziya zirimo guha ijambo Abalayiki muri Kiliziya, nyamara yarayoboye Kiliziya imyaka itanu gusa.
Aho ngo byagaragariye buri wese ko uyu mushumba yakoze ikintu cy’ingenzi muri Kiliziya kikiizirikanwa na n’ubu. Ni yo mpamvu ngo icyangombwa ini uko umuntu yiyumva mu gutunganya ibyo ashinzwe bitandukanye n’imyaka afite.
Marketing
4546
Editor
078 827 26 21
Management
0788 74 29 08 / 0788 49 69 15
Emails: [email protected], [email protected]


text:
Abakobwa benshi bari mu rukundo ruhamye baba bifuza umusore ufite gahunda yo kubagira abagore babo Nyamara abasore bakunze kubahemukira bagamije kubangiza mumutwe barangiza bakabanga. Ibi bintu bitatu by’ibanze bizagufasha bitume umuhungu yumva atabaho atagufite agahita yifuza kugushyira mu rugo.
1. Horana na we mu buryo bumwe cyangwa ubundi
Aha wakwibaza uti se uzahorana na we mu buhe buryo? Ushobora kuvuga uti sinabishobora byatuma ndeka akazi cyangwa indi mirimo ya buri munsi. Gusa hano icyo nshaka gusobanura ni uko ugomba kujya umusura bihagije kandi mwaba mutari kumwe ukanjya umuhamagara kenshi gashoboka kandi ukarushaho kujya umubwira amagambo y’urukundo menshi ukamutaka bihagije.
Aha ushobora no gukoresha ubundi buryo bwose bushoboka bwo kuganira na we mu butumwa bwanditse ukoresheje telefone yawe ku buryo byibuze mu munsi umukunzi wawe agiraumwanya wo kugutekerezaho kubera ubutumwa wamwandikiye.
2. Mwereke ko uri uw’agaciro kuri we kandi ko akubuze yaba ahombye
Ntukumve ko kuba ukundana n’umuntu runaka bihagije mwereke ko kuba mukundana ari amahirwe yagize kandi ukore ibidasanzwe ujye ugerageza umutungure na we bizajya bituma aguha umwanya munini kandi mu byo atekereza ntakabuza uzajya uzamo buri munsi.
Bitewe n’ibyo umukorera azageraho abone ko kuba yarakundanye nawe ari amahirwe adasanzwe kuburyo yumva nakubura nta mukobwa nkawe yakongera kubona.
3. Hanga udushya mu rukundo
Umukbwa afite uburyo bwinshi bwatuma umuhungu amakunda bundi bushya nkaho aribwo agitangira, icyo usabwa gusa nukugaragara mu buryo butandukanye ku buryo akubona akabona ko wahindutse mbega ugahora urangwa n’udushya.
Iyo umukunzi wawe ahora akubona mu buryo bumwe, ageraho akakubona nk’umuntu usanzwe ku buryo akubona akabona uri umuntu usanzwe, ariko iyo umutunguje agashya ukaza hari utuntu wahinduye abona uri umuntu mushyashya akaguhanga ijisho kubera ubwuzu agufitiye bityo akumva yakuzana iwe mu rugo mukibanira.
Ntabwo bikwiye ko duhora duhinduranya abakunzi kandi mubyukuri ari twe nyirabayazana. Dukwiye kujya twiga uko twabana neza n’abo twihebeye si byiza ko duhora dutakaza abo twihebeye.


text:
sam.
20
nov.
2010
ICYUMWERU GIHERUKA IBY’IGIHE GISANZWE ( Icyumweru cya 34 )
UMUNSI MUKURU WA NYAGASANI YEZU KRISTU UMWAMI W’IBIREMWA BYOSE
ISOMO RYA MBERE
Isomo ryo mu gitabo cya kabiri cya Samweli (2 Sam 5,1-3)
Muri iyo minsi, imiryango yose ya Israheli isanga Dawudi i Heburoni, maze iramubwira iti: «Ngaho twitegereze, turi amagufa yawe n’umubiri wawe. 2Kera igihe Sawuli yari akiri umwami wacu, ni wowe watabaranaga na Israheli kandi ugatabarukana na yo. Kandi rero Uhoraho yarakubwiye ati:‘Ni wowe uzaragira umuryango wanjye Israheli, kandi ni wowe uzaba umutware wa Israheli.’»3Nuko abakuru b’imiryango ya Israheli bose basanga umwami i Heburoni, maze umwami Dawudi agirana na bo isezerano i Heburoni imbere y’Uhoraho, nuko basiga Dawudi amavuta aba umwami wa Israheli yose.
ZABURI (Zab 122 (121), 1-2, 3-4, 5-6a.7a)
Inyik/ Nyagasani, ingoma yawe n’ingoma y’amahoro.
Mbega ibyishimo nagize igihe bambwiye,
bati «Ngwino tujye mu Ngoro y’Uhoraho!»
None urugendo rwacu rutugejeje
ku marembo yawe, Yeruzalemu!
Yeruzalemu, uri umurwa wubatse neza,
Umugi ucinyiye cyane.
Aho ni ho imiryango ya Israheli,
imiryango y’Uhoraho iza mu mutambagiro,
gusingiza Uhoraho uko Israheli yabitegetswe.
Aho ni ho hari intebe y’ukomoka kuri Dawudi,
intebe yicaraho igihe aca imanza.
Nimwifurize Yeruzalemu amahoro,
muti «Amahoro naganze mu nkike zawe!»
ISOMO RYA KABIRI
Isomo ryo mu ibaruwa Mutagatifu Pawulo Intumwa yandikiye Abanyakolosi (Kol l, 12-20)
Bavandimwe, 12nimunezerwe kandi mushimire Imana Data, watumye mugira umugabane ku murage w’abatagatifujwe bari mu mucyo.13Koko rero yatugobotoye ku ngoyi y’umwijima, atujyana mu Ngoma y’Umwana we akunda byimazeyo, 14ari na We dukesha gucungurwa no kubabarirwa ibyaha.
15Ni We shusho ry’Imana itagaragara, Umuvukambere mu byitwa ikiremwa cyose, 16kuko byose byaremewe muri We, ari ibiri mu ijuru, ari n’ibiri ku isi. Ibigaragara n’ibitagaragara, Ibinyabubasha n’Inganji, Ibikomangoma n’Ibihangange: byose byaremwe na We kandi ni We byaremewe; 17yariho mbere ya byose kandi byose bibeshwaho na We.
18Ni We kandi Mutwe w’umubiri ari wo Kiliziya, akaba n’Ishingiro n’Umuvukambere mu bapfuye, kugira ngo ahorane muri byose umwanya w’ibanze; 19kuko Imana yizihijwe no kumusenderezamo ibyiza byose, 20kandi muri We yiyunga n’ibiriho byose ndetse ari We ibigirira, ari ibiri ku isi, ari n’ ibiri mu ijuru, byose ibisakazaho amahoro aturutse ku maraso ye yameneye ku musaraba.
IBANGONDIRIMBO RIBANZIRIZA IVANJILI (Mk 11, 10)
Alleluya Alleluya.
Hasingizwe Ingoma y’umubyeyi wacu Dawudi itugezeho,
Ingoma yo mu bihe bishya!
Hasingizwe Uje mu izina rya Nyagasani.
Alleluya.
IVANJILI
+ Amagambo yo mu Ivanjili ntagatifu uko yanditswe na Luka (Lk 23, 35-43)
Igihe bari bamaze kubamba Yezu ku musaraba, 35rubanda baguma aho bamurebera, abatware bo bakamunnyega bavuga bati «Yakijije abandi, ngaho na we niyikize niba ari Kristu Intore y’Imana!» 36Abasirikare na bo bakamukwena, maze baramwegera bamuhereza divayi irura 37bavuga bati «Niba uri umwami w’Abayahudi ngaho ikize ubwawe! »38Hejuru ye hari handitse itangazo ngo «Uyu ni umwami w’Abayahudi.»
39Umwe mu bagiranabi bari babambanywe na we yaramutukaga avuga ati «Harya si wowe Kristu? Ngaho ikize ubwawe, natwe udukize!» 40Ariko mugenzi we amucyaha avuga ati «Mbese ntutinya Imana, wowe waciriwe rumwe na we! 41Twebwe turazira ukuri, turaryozwa ibibi twakoze ; naho we nta kibi yakoze.» 42Arongera ati «Yezu, uranyibuke igihe uzazira kwima Ingoma yawe.» 43Yezu ni ko kumusubiza ati «Ndakubwira ukuri: uyu munsi uraba uri kumwe nanjye mu ihirwe ry’Imana.»


text:
sam.
16
juil.
2011
ISOMO RYA MBERE
Igitabo cy’Iyimukamisiri (Iyim 20, 1-17)
Ku musozi wa Sinayi, 1Imana ibwira Musa aya magambo yose iti 2« Ni jyewe Uhoraho Imana yawe wagukuye mu gihugu cya Misiri, mu nzu y’ubucakara :
3Nta mana zindi uzagira kereka jyewe. 4Ntuzikorere ishusho ry’iribazanyo cyangwa se ikindi kibonetse cyose ; cyaba gisa n’ibiri hejuru mu kirere, cyangwa n’ibiri hasi ku isi, cyangwa se n’ibiri mu mazi akikije isi. 5Ntuzapfukame imbere y’ibyo bigirwamana kandi ntuzabiyoboke; kuko Imana yawe ari jyewe Uhoraho, nkaba Imana ifuha, ihanira icyaha cy’ababyeyi mu bana babo, kugeza mu gisekuruza cya gatatu no mu cya kane cy’abanyanga, 6nyamara abankunda bagakurikiza amategeko yanjye, mbagaragariza ubudahemuka bwanjye ingoma ibihumbi.
7Ntuzavuge izina ry’Uhoraho Imana yawe mu binu by’amanjwe, kuko Uhoraho atazareka guhana uzabaravuze izina rye mu bintu by’amanjwe.
8Urajye wibuka umunsi w’isabato, uwegurire Imana. 9Uzakore imirimo yawe yose mu minsi itandatu, 10naho uwa karindwi ni isabato y’Uhoraho Imana yawe ; ntuzagire umurimo n’umwe ukora : ari wowe, ari umuhungu wawe, ari umukobwa wawe, ari umugaragu wawe, ari umuja wawe, ari itungo ryawe, ari n’umusuhuke waje iwanyu. 11Kuko mu minsi itandatu Uhoraho yahanze ijuru n’isi, inyanja n’ibiyirimo byose, maze akaruhuka ku munsi wa karindwi. Ni cyo cyatumye Uhoraho aha umugisha umunsi w’isabato, akawiyegurira.
12Wubahe so na nyoko, kugira ngo uzarambe mu gihugu Uhoraho Imana yawe aguhaye.
13Ntuzice umuntu.
14Ntuzasambane.
15Ntuzatware umuntu ngo umugire uwawe ku ngufu.
16Ntuzavuge ibinyoma ubeshyera mugenzi wawe.
17Ntuzararikire inzu ya mugenzi wawe, ntuzararikire umugore wa mugenzi wawe, cyangwa umugaragu we cyangwa umuja we, cyangwa inka ye cyangwa indogobe ye, mbese ikintu cya mugenzi wawe icyo ari cyo cyose.»
ZABURI (Zab 19 (18), 8, 9, 10, 11)
Inyik/ Nyagasani, ni wowe ufite amagambo y’ubugingo bw’iteka
Itegeko ry’Uhoraho ni indakemwa,
rikaramira umutima.
Amabwiriza y’Uhoraho ni amanyakuri,
abacisha make akabungura ubwenge.
Amateka y’Uhoraho araboneye,
akanezereza umutima ;
amategeko y’Uhoraho ni uruhehemure,
akamurikira umuntu.
Igitinyiro cy’Uhoraho kiraboneye,
kigahoraho iteka ryose.
Ibyo Uhoraho yemeje ni amanyakuri,
byose biba bitunganye.
Bikwiriye kwifuzwa kurusha zahabu,
kurusha ikirundo cya zahabu iyunguruye ;
biryohereye kurusha ubuki,
kurusha ubuki bw’umushongi bukiva mu binyagu !
IBANGONDIRIMBO RIBANZIRIZA IVANJILI
Alleluya Alleluya.
Ijambo ry’Imana ryabibwe mu mitima yacu :
hahirwa abaryakira rikera imbuto nyinshi !
Alleluya.
IVANJILI
+ Matayo (Mt 13, 18-23)
Muri icyo gihe, Yezu yabwiye abigishwa be ati 18«Mwebweho rero, nimwumve icyo umugani w’umubibyi uvuga. 19Umuntu wese wumva ijambo ry’Imana, ariko ntaryiteho, ameze nk’imbuto yabibwe iruhande rw’inzira : Sekibi araza akamukuramo icyari cyabibwe mu mutima we. 20Imbuto yabibwe mu rubuye isobanura umuntu wumva ijambo, ako kanya akaryakirana ibyishimo, 21nyamara ntirimucengeremo ngo rimushingemo imizi kubera ko ahara ahindagurika ; iya hadutse amagorwa cyangwa ibitotezo bitewe n’iryo jambo, agwa ako kanya. 22Naho imbuto ibibwe mu mahwa yo isobanura umuntu wumva neza ijambo, ariko imihihibikano y’isi n’ibishuko by’ubukungu bigapfukirana iryo jambo, rigapfa ubusa. 23Hanyuma imbuto ibibwe mu gitaka cyiza, isobanura uwumva ijambo akaryitaho : uwo arera akabyara imbuto, umwe ijana,undi mirongo itandatu, undi mirongo itatu.»


text:
Hahahahahaha IBIRYABAREZI Oyeeee... Izi commentaire zirasekeje
Hahahahahaha IBIRYABAREZI Oyeeee... Izi commentaire zirasekeje
Umuntu wese wise kaminuza bose biswe izina rero nawe kuba ababatije ikiryabarezi arakoze cyane kuko si umbwambere bise abanyeshuli babaruru amazina biba buri mwaka ahubwo keretse niba aribwo yakwinjira mubuyobozi bwa kaminuza
the se ko twose ibicurane by ingurube nti turi abayobozi kura ibya aho
Umuntu wese wise kaminuza bose biswe izina rero nawe kuba ababatije ikiryabarezi arakoze cyane kuko si umbwambere bise abanyeshuli babaruru amazina biba buri mwaka ahubwo keretse niba aribwo yakwinjira mubuyobozi bwa kaminuza
Ariko nk’uyu bamuhisemo bahereye kuki ???IKIRYABAREZI GUSA. Abayobozi nkamwe ntacyo muhezaho igihugu .
Ufashe micro aho utavuze ngo uzatinza guha abangavu icumbi azibonera.uzi abakobwa basambanya mu minsi ya mbere babuze aho barara??
Uzi kumara 3mois utarabona bourse ukiva muri vacances usize rukinga 3?? Nako babaye 5..
Uzi ukuntu abayobozi b’ejo nta gaciro bakigira .(( ejo bundi naje muri kaminuza umu securite waho afata ibyangombwa by’umwana arabishywanyaguza animujugunya mu maso. Arabibona ko aba aho mu kigo ngo genda uwabiguhaye umubwire ko nabiciye.... saa mbiri z’ijoro)))
Uko nikwo uri guha confidence future leader of rwanda???"bose barahungesweee; ukoropa umuzamu abacira mu maso.none nawe umwana uzatebya na mugenzi we uzamwirukana ...ese wowe n’umugabo wawe ntimutebya?? Ahita akunyuzamo urushyi??
Ngaho timetable iva saa moya ikageza saa munani.... ese ubona barya hehe??? Izo saha....
Iga uko ukemura ikibazo cy’imibereho y’abanyeshuri.n’ikibazo cy’amasomo.ureke kujya mu bidakwiye
Umubyeyi mubi arangwa no guteranya abana. Urashaka guteranya abana na Nakuru babo wa kigoryi we. Ubwo wize Uganda
Nta umuyobozi wa Kaminuza ureba ubudode nkubwo. Kora akazi mu rwego rwo Hejuru ureke abanyeshuri ni bakuru ah ubwo ubashakire ibibateza Imbere wa muswa we.
ni IBIRYABAREZI nanjye ndabivuze. Surtout abakobwa
hhhhhh....ikiryabarezi hmmm..twe batwise INKONGI
IBYA UR BIRASEKEJE UYU MUDAMU YANZE KUZAVA MURI UR UDASIZE UMUGANI AHITAMO KWITA IYI PROMOTION IZINA HAKIRI KARE KUGIRANGO BATAZARIMUTANGA NONE ATANGIYE KUJIJISHA AHUBWO ABAMUKURIYE NABO BAZASESENGURE BAZASANGA ARI IZINA RYE BWITE
Hahahah twe twitwaga abadage
bazabite Caguwa,Sogokuruza w’abazunguzagi
Ahubwo ibyo bitariho iyo kaminuxa yaba ari agashya. Nta watorejwe i NKUMBA N, AHANDI warakarira ibyo. Nta ntore y, igifura. Nibibababaxa bazabasubize mu ngando cg itorero
Mama urambabaje kabisa bitewe nibyo abantu bavuze kubyo watangaje kwizina rya bucura(nduvuga ibiryabarezi).ariko ntacyo ahubwo ubaye umusitari kabisa!! Mama nturihakanye ahubwo uraryemeje urihaye umugisha pe
Hhhh icyo si ikibazo rwose,, kdi ntanicyo bitwaye ubuse ko twiswe NYAKATSI ntitwarangije kdi agaciro turagafite! Ibyo ntibikuvune rwose muyobozi. Abanyeshuli bashya baje muri Kaminuza 2016 bitwa "IBIRYABAREZI"
Umubyeyi ni utangaza izina yise umwana we, Turashimira cyaane Dr Kiryaberezi Usta Kayitesi, wahisemo kwita umwana we izina rye KIRYABAREZI, murabona ko umwana asa na nyina( Umwana yitiranwa na nyina, KIRYABAREZI KIRYABAREZI). Tumwibutse ko hari , Manoyinnga, abajanjawide,.....Umuntu wakuyeho kubatiza ahubwo yarahemutse tuba duhereye kuri nyina w,abaryabarezi tukamujyana mu aho hepfop mu rwa save yenda yakura akamenya umbenjye.
DOCTOR, URAGASIZE PE! NGO NTAWUVA KWISI ADASIZE UMUGANI NDABYEMEYE. .
ABAYANJA
ABATIJISITE
ABAVANGARAYI
ABAJANJAWIDE
MANO Y’INGANGA
NYAKATSI
IBIGARASHA
M23
INDANGARE; ..................
IBIRYABAREZI OYEEEEEEEE!!!! ( NIWOWE WARIZANYE NTAGO TWARI TURIZI AHUBWO BAGUHEREHO BAKWIRUKANA)
Ntabwo ibi ari byo waheraho gukemura Dr ! Promotions zose zagiraga amazina kandi ntacyo atwaye.Ubwo se umwirukanye akakurega wavuga ko wakurikije irihe tegeko koko?
Azabaze intake nshya y’abari gukora muri statistique ko batarimenyereye kandi bafite degree nkanswe abo baruru. Yakoze kuritangaza ku mugaragaro
"Nshimwe y’umugore ibyimbisha igituba koko"Ubu se arareba agasanga icyo aricyo kibazo?W mugani abure kurwana ku ireme ry’uburezi naza nkumi zo muri kaminuza zikuramo inda abana zikabajugunya muri Arboretum ngo arwarwana n’amazina y’amahimbano????Yebaba weeeeee!!!!Ahubwo nasabaga uwaba uzi uko amazina yakurikiranaga mu Kaminuza tukayashyira muri Archive.Jye nibuka Nyakatsi,aba tigistes,Ibigarasha,M23 Ubwo bucura mu mazina ni ibiryabarezi!!!!hIHIIIIII
Iyi ni stupidité de sa part.
Azabwirwa Niki uwaribise nutaribise, azirukana nde areke nde akurikije ayahe mategeko?
Ubu yabonye aricyo cyihutirwa muri agenda ye . Elle même elle est qui ? Wabona ariwe wirukanwe mbere!
Any way nawe nkwise ikiryabarezi ngaho nyirukana.
Stupide
ibaze pe bari kubura kurwana n’ikibazo cyo gusaba abana amafrw y’icumbi y’umwaka wose batarabaha na bourse none yibereye mu kwirukana ubwose yashingira kurihe tegeko mbega amategeko
Baxamuhana se badhingiye ku rihe tegeko?
ariko uyu mu docteur aranshekeje peeee ahubwo se badahawe izina nk’iryo bahabwa irihe. wibuke ko ku gihe cyawe ku igihe cyawe mwitwaga AMASIRABO, ubu se abahize icyo gihe uragirango turyibagirwe. Dr ibyo mubirekere abatanga nickname uretse ko wabibakoreye, Oyee ibiryabarezi, nibashaka bazabite IBIRYABAREZI nibashaka bongereho BIHOMBYABAGABO
Hhh Doctor warize koko? Uzabaze muri KIE twebwe twitwaga Inkende none wowe ngo ikiryabarezi? Ndagusetse nange. Ubu se ari rimwe witwaga muri secondary nikiryabarezi iryiza ni irihe? Hhhh courage ahubwo iryo zina niryo.
Uyu mudamu arambabaje ukuntu ari mwiza none abantu benshi bamuhaye ikwenene !?!!
Ahubwo izina bamaze kuribona ...ahubwo utazabita ibiryabarezi azaba ataba mu Rwanda...ubona ukuntu biriya bimodoka byabariya bagabo bidupakira nkabatwara imifuka y’ibishyimbo...ako kazina Niko kagezweho bihangane twaribà haye kandi ryahamye
Ahubwo izina bamaze kuribona ...ahubwo utazabita ibiryabarezi azaba ataba mu Rwanda...ubona ukuntu biriya bimodoka byabariya bagabo bidupakira nkabatwara imifuka y’ibishyimbo...ako kazina Niko kagezweho bihangane twaribà haye kandi ryahamye
ahubwo wowe bakwirukane kuko niwowe ubise izina ngo ni Ibiryabarezi.bagukurikirane bakwirukane kuko niwowe utangije iryo zina. mujye muvuga ibyubaka muve mubidafite umumaro.
Ubu se ko twe batwitaga aba Tigistes n’ubu iyo duhuye ko tubyibukiranya rikaba ari izina ry promotion bidutwaye iki!!!
Ubu c ko batwise "ABAYANJA"twabuze kwiga tukamenya? Rangiza izindi nshingano zikureba ba mu by’amazina ntibikureba.
hahahaha...uyu Ni uwahe? ubwose urumva icyo aricyi kibazo koko abo abanyeshuri bafite? Banza ubashakire imiberehi myiza, uburyo bwo kwiga bunogeye....ibindi ntuzi Aho bikorerwa! ahubwo urakoze kutumenyesha iri zina! niwowe kiryabarezi hubwo! abo abanyeshuri nibabura Aho barara bakabura ibyo kurya ntibazab ibiryabarezi mubindi se? iyo mubona murya amatama akaza nimidigi mukayigarika mugirango abandi Si abantu mukihutira kureba ibidafite umumamaro! abana ntibaratangira kwiga wowe usihoye izina! ahubwo wasanga ayo amzina aturuka iyo hejuru.....hahahahaha
uyu ntazayobora ubwo atangiye akangata, umuyobozi wa kaminuza hari condition aba yujuje, uyu ndabona ntacyo yujuje kuko yakagombye kuza atubwira iterambere azaniye kaminuza, za research, cooperation nizindi kaminuza, Higher technologies nibindi none atangiye mu manjwe. ubu se nindaya zo muri kaminuza zose azajya azikurikirana muri week end?
nawe uwo dr ni ikiryabarezi
Ariko abayobozi bategura inama batabanje gutegura ijambo !!kuko ibyo byamazina ntacyo bikurebaho mada , amazina yamasirino ntagitangira agira
APPUUUUU!! NTIMUKAJYE MUKABYA MUJYE MUVANA BIKABYO AHO. UBUSE KUVA IGIHE KAMINUZA YATANGIRIYE KO AYO MAZINA BAYITWAGA NINDE YATESHEJE AGACIRO??!!! MUKABURA KWITA KUBIFITIYE ABANYESHURI AKAMARO BOURSE IKAZIRA IGIHE BAKAGIRA IMIREHO MYIZA MWARANGIZA NGO UZITA UMUNYESHURI AZIRIKANWA!! NAWE SE BOURSE NITINDA BAZAKWIRUKANE
Uyu Dr wagira ngo ntiyigeze aba muri kaminuza. Ubuse arumva ikibazo abo banyeshuri bafite ari izina cg ni conditions mbi bigiramo! !!!
Bizaterwanuko bazitwa
uyu we ntazi ibyo arimo , arabura kurwana n’ireme ry’uburezi cg se ibibazo by’ingutu bazahura nabyo bakihagera nk’amacumbi, buruse , kurya n’ibindi ngo urarwanya izina utazi abaribita n’aho bikorerwa .izina ryarasohotse deja ubwo nta kindi warenzahooo kuko abanyuze muri kaminuza bose ntawe umenya uko byaje n’aho amazina aturuka ni umuco wibereye aho ngaho
Dukwiriye guhera kuri wowe tukakwirukana kuko iryo tangazo rimenyesha abaturarwanda bose ko abo banyeshuri bitwa ibiryabarezi. Ntabwo twari tubizi. Ntawanga izina atihamagara. Bitwaye se iki uretse kwitera igihe?


text:
mar.
18
oct.
2011
Mu ibaruwa ye yise (Porta Fidei) “Urugi rw’Ukwemera”(Int 14, 27) itangaza umwaka w’Ukwemera ikaba yarashyizwe ahagaragara ku wa 17 Ukwakira 2011, Papa Benedigito wa XVI aragira ati “urugi rutwinjiza mu buzima bwo kunga ubumwe n’Imana kandi rukadufasha kwinjira muri Kiliziya ye, ruhora rukinguye ku buryo buri wese ashobora kwinjira”. Papa akomeza avuga ko “kwinjira muri urwo rugi bisaba kunyura mu nzira imara ubuzima bwa muntu bwose”.
Papa aributsa ko guhera mu ntangiriro z’ubutumwa bwe nk’Umushumba wa Kiliziya Gatolika atahwemye kwibutsa ko abantu bagomba kumenya agaciro ko kunyura mu nzira y’ukwemera kugira ngo barusheho kugaragaza koko ibyishimo n’ubwuzu biterwa no guhura na Yezu.
Mu Ibaruwa ye, Papa aributsa ko abantu bagomba kongera kuryoherwa n’Ijambo ry’Imana, agakomeza agira ati “Umwaka w’Ukwemera” nahisemo gutangaza uzatangira ku wa 11 Ukwakira 2012 igihe bazaba bahimbaza Yubile y’imyaka 50 Inama Nkuru ya Vatikani ya II ikinguwe n’imyaka 20 Gatigisimu ya Kiliziya Gatolika imaze itangajwe, ukazarangira ku wa 24 Ugushyingo 2013 k’umunsi mukuru wa Kristu Umwami.
Papa aributsa ko atari ubwa mbere habaho umwaka wahariwe kuzirikana k’ukwemera kuko no mu mwaka w’1967 Papa Paulo VI yawushyizeho hibukwa uguhorwa Imana kw’Intumwa Petero na Paulo. Papa Benedigito ati “Numvise ko ari ngombwa gutangiza umwaka w’ukwemera mu gihe hazaba hatangira Yubile y’imyaka 50 Inama Nkuru ya Vatikani ya II ikinguwe kuko nabonaga ari uburyo bwiza bwo kugira ngo inyandiko twasigiwe n’abari muri iyo Nama Nkuru “zitazata agaciro n’icyanga cyazo” nk’uko uwo nasimbuye Papa Yohani Paulo II abivuga.”
Papa Benedigito wa XVI akomeza avuga muri iyo baruwa ko “Ukwemera gukura igihe ugufite akubayemo nk’ikimenyetso cy’urukundo yahawe kandi kukamamazwa nk’ikimenyetso cy’impano n’ibyishimo”. Papa ati “Ukwemera gukura kandi gushinga imizi igihe umuntu yemera”. Nta kindi rero cyatuma umuntu amenya icyerekezo cy’ubuzima bwe atiroshye mu biganza by’urukundo rugenda rugira icyanga uko iminsi igenda isimburana kuko ruturuka ku Mana. Papa ati Mutagatifu Luka yigisha ko kumenya ibyo tugomba kwemera bidahagije igihe umutima wo gicumbi cy’ukuri cya muntu, udakinguwe n’ingabire ituma ugira amaso yo kureba kure no kumva ko icyatangajwe ari Ijambo ry’Imana. Papa ati “Ukwemera ni uguhitamo kuba hamwe na Nyagasani no kubana na We”.
Nyuma Papa agaragaza ko Gatigisimu ya Kiliziya Gatolika idufasha kumenya ibikubiye mu kwemera kandi ko izaba muri uyu mwaka “Igikoresho gikomeye kizashyigikira ukwemera” cyane cyane ku bashinzwe guhugura abakristu.
Papa arangiza avuga ko uyu mwaka ugomba kuzaba uwo kurushaho kwitabira ibikorwa by’urukundo, ati “Ukwemera kudaherekejwe n’urukundo ntikwera imbuto”.
Papa ati “Ukwemera ni mugenzi w’ubuzima bwacu udufasha guhora tubona ibishya biri mu byiza Imana idahwema kudukorera”.
P. Jean Damascène MUGIRANEZA


text:
Musenyeri,yatanze igitekerezo kiza,kandi ingero zirahali. Isomere nawe kuli kino kinyamakuru,ibyabaye i Nyanza,aho umusore yakuye amenyo nyina akanamukorera ibyamfura mbi. Ibi koko,si amahano? Akamaro kinama,ni ugutanga ibitekerezo, kubyiza bikorwa n'ibibi bikorwa. Abantu ,bakabyigira hamwe,bagafata umwanzuro. Uretse n'abali munzego zubuyobozi,n'abaturage,bafite umuco, wo kudahangana,wo kudatukana ku karubanda. Evode rero,mbona usa nkaho umurengera,yifashe nabi cyane. Abamugaya nibo benshi. Ibyo yize cyangwa se ibyo akora,yabitesheje agaciro.
sakumi - 19/12/2016 saa 15:23


text:
Imana ivuga ko ukuboko kwayo kutaheze ngo inanirwe gukiza. "Dore ukuboko k’Uwiteka ntikwaheze ngo ananirwe gukiza, n’ugutwi kwe ntikwapfuye ngo ananirwe kumva" - Yesaya 59:1
Ni byo rwose imbaraga z’ Imana zirahambaye kandi ishobora gukiza ibyo abaganga batavura. Ishobora no kugukiza utagiye kwa muganga ariko yahaye ubwenge abaganga kugira ngo ibakoreshe mu gukiza. Ni na yo mpamvu dukwiye guhora dushimira Imana ubuhanga yabahaye.
Ushobora kuba ufite ubuzima bwiza butarangwamo uburwayi kandi ni byiza rwose; ariko wibaze niba ukoresha ubwo buzima nk’impano Imana iguha buri munsi kugira ngo uyishimire. Waba wumva ufite ubuzima bukomeye cyangwa wumva ufite imbaraga nkeya umunsi ku munsi ukwiye guhora ushimira Imana. Bibiliya iratubwira iti "Gutanga kose kwiza n’ impano yose itunganye rwose ni byo biva mu ijuru, bimanuka bituruka kuri Se w’imucyo udahinduka, cyangwa ngo agire n’igicucu cyo guhinduka"- Yakobo 1:17
Impano Imana itanga ni nziza nkuko na yo ari nziza kandi ntihinduka. Nyamara waba umeze neza cyangwa urwaye ukwiye kumenya ko iherezo ari ugupfa. Tekereza iherezo ryawe nyuma y’ubu buzima. Imana irakuzi neza kandi igukunda ubudasiba.
Hitamo kubaho buri munsi ku bwa Kristo utitaye ku byo ucamo kugeza igihe uzavuga nka Pawulo Intumwa uti "Narwanye intambara nziza, narangije urugendo, narinze ibyo kwizera. Ibisigaye mbikiwe ikamba ryo gukiranuka, iryo Umwami wacu, umucamanza utabera azampa kuri urya munsi, nyamara si jye jyenyine, ahubwo ni abakunze kuzaboneka kwe bose" - 2 Timoteyo 4:7.


text:
Muri wowe usigaye wiyumvamo amajwi akubwira ko umubano urimo udahagaze neza ndetse ko wumva wabivamo?Usigaye wibaza niba utarayobye mu rukundo urimo ukabura igisubizo?Tugiye kurebera hamwe ibimenyetso wagenderaho ukemeza ko umukunzi mukundana ubu wamuyobeyeho,atari wowe yagenewe.
1.Ntiwishimiye urukundo rwanyu
Iki ni ikimenyetso shingiro ukwiriye kugenderaho. Iyo uri murukundo nyarukundo ndetse rufite intego ifatika,mugomba kurangwa no kwishimira urukundo rwanyu. Niba utakigira cyangwa utarigeze urangwa nibyishimo mu rukundo rwanyu, mukaba musigaye muhora mugirana ibibazo bidashira, wayobye inzira ,umukunzi mukundana si wowe yagenewe. Kugirana ikibazo ku bakundana bibaho kandi si nigitangaza,ariko niba wowe n’umukunzi wawe muhorana ibibazo bidashira ,kutumvikana guhoraho, intonaganya za buri munsi ,ibi byose byakwereka ko mutaremewe gukundana.
2.Nawe ubwawe ubyiyumvamo
Umuntu yabasha kubehsya undi/abandi bantu. Ariko umutima wawe n’intekerezo byawe ntushobora kubibeshya. Niba rero nawe ubwawe urukundo urimo utarwiyumvamo ndetse rutagushimishije,ni ikindi kimenyetso ko ugomba kubivamo ugashaka undi mukunzi.
3.Inshuti zawe zirabikubwira
Inshuti zawe n’umuryango wawe bashobora gutuma uhitamo nabi umukunzi cyangwa bakakuyobya . Kimwe n’uko bagufasha kugira mahitamo meza. Mu buzima hari abantu bakuba hafi b’inshuti zawe magara(z’akadasohoka). Akenshi aba bakunzi baba bazi imiterere n’imitekerereze byawe. Niba rero izi nshuti zawe twise izahafi kandi nawe wizera zikugira inama yo kureka umukunzi mukundana ubu ,kuko babona ntacyo bizakugezaho,wibima amatwi. Bitekerezeho unababaze ingaruka mbi babibonamo. Jya utinya iritavuze umwe.
4.Usigaye wumva wikundiye abandi basore/bakobwa
Nubwo uri murukundo ariko usigaye ushimishwa no kumva wakwikundanira n’undi mukobwa/muhungu. Wumva aribyo byaguha umunezero nibyishimo. Hari ikindi kimenyetso utegereje?Nawe ubwawe warambiwe urukundo urimo,ntirukigushimishije . Uba wumva hari icyo ubura ubona wabonera ahandi.
5.Ugerageza kubyima amaso
Guhunga ukuri ntibikubuza kuba ukuri. Niba ubona bitagenda hagati yawe n’umukunzi wawe, nacyo twagishyira mu ngingo wagenderaho ukemeza ko urukundo urimo ari ubuyobe.
6.Ibibi biruta ibyiza
Mu rukundo buri wese aba agomba kuhabonera ibyiza. Nubwo hatabura n’ibibazo. Ariko usigaye wicara ugasanga ibibi biri mu mubano wanyu biraruta kure ibyiza bibahuza. Va kugiti shaka undi mukunzi uzagufata neza,akagutetesha akakwereka ibyiza by’urukundo.
Kubona umuntu ugukunda by’ukuri biragoye. Biba byiza nibura iyo umenye ko umukunzi wawe ariwe mukwiriye kuba mukundanda,ko utayobye. Suzuma urukundo rwawe wifashishije izi ngingo uko ari 6. Niba hari kimwe muri byo kitagenda,komeza ugereze urebe niba uzabona ibindi bimeneyetso,uzabone gufata umwanzuro. Niba kandi ibi bimenyetso byose biranga urukundo rwanyu,ukwiriye kubivamo hakiri kare. Si byiza ko iteka ureka gukundana n’umuntu nyuma y’uko ibintu bigeze iwandabaga.